text: எங்களை நிர்வாணப்படுத்திய சிறை நிர்வாகம்..! - நெடுவாசல் போராட்ட மாணவியின் வேதனைக் குரல்..! | We are harassed by Police, says protester student Valarmathi வெளியிடப்பட்ட நேரம்: 16:48 (20/05/2017) கடைசி தொடர்பு:16:55 (20/05/2017) சிறையில் எங்களை மூன்று முறை ஆடைகளை அவிழ்த்து நிர்வாணப்படுத்தி சோதனை செய்தனர் என்று விவசாயிகளுக்காக போராடி கைதான வளர்மதி என்ற மாணவி தெரிவித்துள்ளார். வளர்மதி என்ற பெண் பெரியார் பல்கலைக்கழகத்தில் இதழியல் படித்து வருகிறார். அவர், அவருடைய நண்பர்கள் ஏழு பேருடன் சேர்ந்து ஏப்ரல் 15ஆம் தேதி விவசாயிகள் போராட்டத்துக்கு ஆதரவு தெரிவிப்பதற்காக புறப்பட்டுள்ளனர். கோயம்புத்தூரில் இருந்து ரயிலில் புறப்பட்ட அவர்களை குளித்தலையில் வைத்து காவல்துறையினர் கைது செய்துள்ளனர். இன்று சிறையில் இருந்து வெளிவந்த வளர்மதி செய்தியாளர்களிடம் பேசினார். அப்போது அவர், 'நெடுவாசல் போராட்டத்துக்கு ஆதரவு அளிக்கச் சென்ற எங்களை குளித்தலையில் வைத்து முப்பதுக்கும் மேற்பட்ட காவல்துறையினர் கைது செய்தனர். எங்களது மொபைல் போன்களைப் பறித்துக் கொண்ட அவர்கள் எட்டு மணி வரை மண்டபத்தில் அடைத்து வைத்திருந்தனர். அதன்பிறகு சுமார் 11 மணி அளவில் மாஜிஸ்திரேட் முன் ஆஜர்படுத்தி திருச்சி மத்திய சிறைக்கு அழைத்துச் சென்றனர். சிறைக்கு வந்த எங்களை சோதனை செய்ய வேண்டும் என்று ஆடைகளை அவிழ்க்க கூறினர். ஆடைகளை அவிழ்க்க எதிர்ப்பு தெரிவித்த எங்களை அருவருக்கத்தகக்க, தகாத கெட்டவார்த்தைகளால் திட்டினர். மேலும் வலுக்கட்டாயமாக ஆடைகளை அவிழ்த்து சோதனை செய்தனர். அதேபோன்று மூன்று முறை சோதனை செய்தனர். இதனைக் கண்டித்து நாங்கள் உண்ணாவிரதம் இருந்த போதும், டி.ஐ.ஜி ஜெயபாரதி எங்கள் மீதுதான் நடவடிக்கை எடுத்தார். நாங்கள் உறவினர்களைப் பார்ப்பதற்கு தடை விதித்தார். மற்ற கைதிகளுக்கு வழங்கப்படும் அடிப்படை உரிமைகள் மறுக்கப்பட்டன. எங்கள் மீது வன்முறையில் ஈடுபட்ட காவலர்கள் மீது உரிய நடவடிக்கைகள் எடுக்கப்பட வேண்டும்' என்று தெரிவித்தார். வளர்மதி மற்றும் அவருடைய நண்பர்களுக்கு சமூக வலைதளங்களில் ஆதரவு பெருகி வருகிறது.


தகுதி நீக்கம்: உச்சநீதிமன்றத்தில் தினகரன் ஆதரவு 17 எம்எல்ஏக்கள் மனு டிஸ்மிஸ்- நீதிபதி விமலா நீக்கம் | SC to hear Dinakaran supporting MLA's plea against Disqualification on today - Tamil Oneindia » தகுதி நீக்கம்: உச்சநீதிமன்றத்தில் தினகரன் ஆதரவு 17 எம்எல்ஏக்கள் மனு டிஸ்மிஸ்- நீதிபதி விமலா நீக்கம் தகுதி நீக்கம்: உச்சநீதிமன்றத்தில் தினகரன் ஆதரவு 17 எம்எல்ஏக்கள் மனு டிஸ்மிஸ்- நீதிபதி விமலா நீக்கம் Updated: Wednesday, June 27, 2018, 12:06 [IST] ராஜ்குமார் கடத்தல் வழக்கில் 9 பேரும் விடுதலை! 17 எம்.எல்.ஏக்கள் தகுதி நீக்க வழக்கு இன்று விசாரணை- வீடியோ டெல்லி: தகுதி நீக்கம் தொடர்பான வழக்கை விசாரிக்கக் கோரி உச்சநீதிமன்றத்தில் தினகரன் ஆதரவு 17 எம்.எல்.ஏக்கள் தாக்கல் செய்த மனு டிஸ்மிஸ் செய்யப்பட்டுள்ளது. மேலும் சென்னை உயர்நீதிமன்றத்தில் தகுதி நீக்க வழக்கை விசாரிக்கும் 3-வது நீதிபதி விமலாவை நீக்கிவிட்டு நீதிபதி எம். சத்யநாராயணாவை உச்சநீதிமன்றம் நியமித்துள்ளது. முதல்வர் எடப்பாடி பழனிசாமியை மாற்ற வேண்டும் என்பது தினகரன் ஆதரவு 18 எம்.எல்.ஏக்களின் கோரிக்கை. இதனை வலியுறுத்தி ஆளுநராக இருந்த வித்யாசாகர் ராவிடம் 18 எம்.எல்.ஏக்களும் தனித் தனியே மனு கொடுத்தனர். இதையடுத்து சட்டசபையில் முதல்வர் எடப்பாடி பழனிசாமி பெரும்பான்மையை நிரூபிக்கக் கோரி திமுக சென்னை உயர்நீதிமன்றத்தில் வழக்கு தொடர்ந்தது. இந்த நிலையில் 18 எம்.எல்.ஏக்களை தகுதி நீக்கம் செய்வதாக சபாநாயகர் தனபால் அறிவித்தார். இத்தகுதி நீக்கத்தை எதிர்த்து சென்னை உயர்நீதிமன்றத்தில் 18 எம்.எல்.ஏக்கள் வழகு தொடர்ந்தனர். இதனை விசாரித்த சென்னை உயர்நீதிமன்ற தலைமை நீதிபதி இந்திரா பானர்ஜி மற்றும் நீதிபதி சுந்தர் அடங்கிய பெஞ்ச் மாறுபட்ட தீர்ப்புகளை அளித்தனர். எம்.எல்.ஏக்கள் தகுதி நீக்கம் செல்லும் என தலைமை நீதிபதி இந்திரா பானர்ஜியும் தகுதி நீக்கம் செல்லாது என நீதிபதி சுந்தரும் தீர்ப்பளித்தனர். இதையடுத்து இவ்வழக்கு 3-வது நீதிபதி விமலா பெஞ்சுக்கு மாற்றப்பட்டது. ஆனால் விமலாவின் உறவின் அரசு வழக்கறிஞராக இருப்பதால் தகுதி நீக்கத்துக்கு எதிரான வழக்கை உச்சநீதிமன்றமே விசாரித்து தீர்ப்பளிக்க வேண்டும் என தினகரன் ஆதரவு 17 எம்.எல்.ஏக்கள் மனுத் தாக்கல் செய்தனர். இம்மனுக்கள் நீதிபதிகள் அருண் மிஸ்ரா, சஞ்சய் கிஷன் கவுல் ஆகியோர் பெஞ்ச் முன்னிலையில் இன்று விசாரணைக்கு வந்தது. 17 எம்.எல்.ஏக்கள் சார்பாக மூத்த வழக்கறிஞர்கள் விகாஸ் சிங், மோகன் பராசரன் ஆஜராகினர். அப்போது, சென்னை உயர்நீதிமன்றத்தில் தகுதி நீக்க வழக்கை விசாரிக்க இருக்கும் 3-வது நீதிபதி விமலாவை நீக்குவதாகவும் நீதிபதி எம். சத்யநாராயணா வழக்கை விசாரிப்பார் எனவும் உச்சநீதிமன்ற நீதிபதிகள் உத்தரவிட்டனர். மேலும் உச்சநீதிமன்றமே இந்த வழக்கை விசாரிக்க வேண்டும் என்ற 17 எம்.எல்.ஏக்கள் மனுவையும் உச்சநீதிமன்ற நீதிபதிகள் தள்ளுபடி செய்தனர். aiadmk ammk dinakaran mlas diasqualification case supreme court அதிமுக அமமுக தினகரன் எம்எல்ஏக்கள் தகுதி நீக்கம் உச்சநீதிமன்றம் mlas disqualification case The Supreme court will hear today the plea of 17 Dinakaran supporting MLAs who against the Disqualification from TamilNadu Assembly,


புதிய கிளஸ்டரா? தமிழகத்தில் அதிகரிக்கும் கொரோனா.. கோயம்பேடு மட்டும் காரணமல்ல.. தொடரும் மர்மம்! | Coronavirus: Koyembedu market is not only the reason for surge in cases in TN - Tamil Oneindia | Updated: Saturday, May 23, 2020, 0:01 [IST] சென்னை: தமிழகத்தில் தொடர்ந்து கொரோனா கேஸ்கள் அதிகரித்து வர கோயம்பேடு மார்க்கெட் மட்டும்தான் காரணமாக என்ற கேள்வி எழுந்துள்ளது. தமிழகத்தில் நேற்று ஒரே நாளில் 776 பேருக்கு கொரோனா தொற்று உறுதி செய்யப்பட்டுள்ளது .தமிழகத்தில் மொத்த பாதிப்பு எண்ணிக்கை 13,967 ஆக உயர்ந்துள்ளது. தமிழகத்தில் நேற்று ஒரே நாளில்7பேர் உயிரிழந்து உள்ளனர். தமிழகத்தில் கொரோனாவால் பாதிக்கப்பட்டு உயிரிழந்தோரின் எண்ணிக்கை 94 ஆக உயிரிழந்து உள்ளனர். இந்த நிலையில் தமிழகத்தில் தொடக்கத்தில் கேஸ்கள் அதிகரிக்க கோயம்பேடு மார்க்கெட் முக்கிய காரணமாக இருந்தது. ஏனென்றால் கடந்த மாதம் 27ம் தேதி கோயம்பேட்டில் முதல் கேஸ் வந்தது. அதன்பின் தமிழகத்தில் வரிசையாக கொரோனா கேஸ்கள் வர தொடங்கியது. தமிழகம் முழுக்க கோயம்பேடு காரணமாக கொரோனா கேஸ்கள் பரவியது. சென்னையில் மட்டும் இதனால்2ஆயிரம் பேருக்கு கொரோனா கேஸ்கள் வந்தது. கொரோனா கிளஸ்டர் அதிகம் ஆனால் தமிழகத்தில் இந்த கோயம்பேடு கொரோனா கிளஸ்டர் கடந்த வாரம் இறுதியிலேயே முடிந்துவிட்டது. கடந்த வாரம் இறுதியில் தமிழகத்தில் கிட்டத்தட்ட கோயம்பேடு சென்று வந்த லாரி டிரைவர்கள், வியாபாரிகள் எல்லோரும் தனிமைப்படுத்தப்பட்டனர். பல ஆயிரம் பேர் சோதனை செய்யப்பட்டனர். இதனால் கோயம்பேடு மார்க்கெட் மூலம் புதிதாக கொரோனா கேஸ்கள் உருவாவது மொத்தமாக குறைந்தது. கோயம்பேடு மார்க்கெட் திறக்கும் பணிகள் இதையடுத்து தற்போது மீண்டும் தமிழகத்தில் கோயம்பேடு மார்க்கெட்டை திறக்கும் பணிகள் நடந்து வருகிறது. அங்கு மொத்தமாக சுத்தப்படுத்தும் பணிகள் நடந்து வருகிறது. மார்க்கெட் முழுக்க கிருமிநாசினிகள் தெளிக்கப்பட்டு வருகிறது. இன்னும்2வாரங்களில் அங்கு சுத்தப்படுத்தும் பணிகள் முடிந்து மார்க்கெட் திறக்கும் என்கிறார்கள். இதனால் கோயம்பேடு கிளஸ்டர் முடிந்துவிட்டது என்று கூறுகிறார்கள். ஆனால் கோயம்பேடு கிளஸ்டர் இப்படி முடிந்த பின்பும் கூட தமிழகத்தில் கொரோனா கேஸ்கள் அதிகமாக வர தொடங்கி உள்ளது. தமிழகத்தில் தொடர்ந்து கொரோனா கேஸ்கள் அதிகரித்து வர கோயம்பேடு மார்க்கெட் மட்டும்தான் காரணமா என்ற கேள்வி எழுந்துள்ளது. தமிழகத்திற்கு கடந்த சில நாட்களாக வெளி மாநிலத்தில் இருக்கும் மக்கள் வருகிறார்கள். சிறப்பு ரயில்கள் மூலம் மக்கள் தமிழகம் நோக்கி வருகிறார்கள். மீண்டும் கேஸ்கள் அதிகரிக்கிறது இதனால் தமிழகத்தில் மீண்டும் கேஸ்கள் அதிகரிக்க தொடங்கி உள்ளது.முக்கியமாக மகாராஷ்டிரா, டெல்லி, மேற்கு வங்கம் ஆகிய மாநிலங்களில் இருந்து தமிழகம் வரும் மக்கள் மூலம் கொரோனா கேஸ்கள் அதிகரிக்க தொடங்கி உள்ளது. அதேபோல் சிறப்பு விமானம் மூலம் தமிழகம் வரும் பயணிகள் மூலம் கொரோனா கேஸ்கள் அதிகரிக்க தொடங்கி உள்ளது. ஆனால் தமிழகத்தில் கொரோனா அதிகரிக்க இது மட்டும் காரணம் இல்லை. ஆனால் தமிழகத்திற்கு இப்படி வரும் பயணிகளின் மூலம் புதிய கொரோனா கேஸ்கள் வந்தாலும், அது மட்டுமே தமிழகத்தில் கொரோனா அதிகரிக்க காரணம் கிடையாது. தமிழகத்தில் சென்னையில் தொடர்ந்து 500+ கொரோனா கேஸ்கள் வருகிறது. இதில் பலருக்கு எப்படி கொரோனா ஏற்படுகிறது என்றே தெரியவில்லை. இதனால் பெரிய அளவில் குழப்பம் ஏற்பட தொடங்கி உள்ளது. புதிய கேஸ்களுக்கு காரணம் என்ன என்று குழப்பம் ஏற்பட தொடங்கி உள்ளது. தமிழ்கத்தில் பலருக்கு காண்டாக்ட் டிரேசிங் செய்தும் கொரோனா கேஸ்கள் எப்படி வந்தது என்று தெரியவில்லை. காரணமே இல்லாமல் தமிழகத்தில் கேஸ்கள் அதிகரிக்க தொடங்கி உள்ளது. இதனால் தமிழகத்தில் ஸ்டேஜ்3பெரிய அளவில் பரவி விட்டதா என்று கேள்வி எழுந்துள்ளது. ஸ்டேஜ்3ஏற்கனவே வந்துவிட்டதாக மருத்துவர்கள் சிலர் முன்பே குறிப்பிட்டு இருந்தனர். ஸ்டேஜ்3காரணமாக மக்கள் பெரிய அளவில் பாதிக்கப்பட வாய்ப்புள்ளது. Coronavirus: Koyembedu market is not only the reason for surge in cases in Tamilnadu.


ஊரடங்கை நீட்டிப்பதா? வேண்டாமா? :அனைத்து மாநில முதல்வர்களுடன் ஏப்ரல் 11ம் தேதி பிரதமர் நரேந்திர மோடி ஆலோசனை 2020-04-08@ 14:24:13 டெல்லி : அனைத்து மாநில முதல்வர்களுடன் ஏப்ரல் 11ம் தேதி பிரதமர் நரேந்திர மோடி ஆலோசனை நடத்த உள்ளார்.முதல்வர்கள் உடனான ஆலோசனையின் போது, ஊரடங்கை நீட்டிப்பது குறித்து பிரதமர் மோடி கருத்துகளை கேட்டறிவார்.முதல்வர்கள் உடனான ஆலோசனைக்குப் பின் ஊரடங்கை நீட்டிப்பதா வேண்டாமா என பிரதமர் மோடி முடிவு செய்வார். இந்தியாவின் கொரோனா பரவலில் ஹாட்ஸ்பாட்டாக தப்லிகியின் நிஜாமுதீன் மார்க்காஸ் மாநாடு திகழ்ந்துள்ளது. இந்த மாநாட்டில் பல்வேறு மாநிலங்களில் இருந்து ஆயிரக்கணக்கான இஸ்லாமியர்கள் கலந்து கொண்டனர். இவர்களில் பலருக்கு கொரோனா தொற்று உறுதியாகி உள்ள நிலையில், 30க்கும் மேற்பட்டோர் உயிரிழந்துள்ளனர். மேலும் டெல்லி மதநிகழ்ச்சியில் பங்கேற்ற பலரை மாநில அரசுகள் தேடி வருகின்றன. இதனால் கொரோனா பாதிப்பு இந்தியாவில் திடீரென பலமடங்கு உயர்ந்து உள்ளது.ஏற்கனவே கொரோனா பரவலை தடுக்க 21 நாட்கள் ஊரடங்கு அமல்படுத்தப்பட்டுள்ள நிலையில், தப்லிகி மாநாட்டில் கலந்து கொண்டவர்களால் நோய்தொற்று கிடுகிடுவென உயர்ந்துள்ளது. இதைத்தொடர்ந்து, வரும் 14ந்தேதியுடன் முடிவடைய உள்ள ஊரடங்கை மேலும் நீட்டிக்க வேண்டும் என்று மத்திய அரசுக்கு தெலங்கானா முதலமைச்சர் சந்திரசேகர ராவ் பகிரங்கமாக வேண்டுகோள் விடுத்தார். மகாராஷ்டிரா, ராஜஸ்தான், உத்திர பிரேதேசம், அசாம், சத்தீஸ்கர், ஜார்க்கண்ட் போன்ற மாநிலங்களும், ஊரடங்கை நீட்டிக்க மத்தியஅரசுக்க கோரிக்கை விடுத்துள்ளன.இதனால், மத்தியஅரசு, ஊரடங்கு தளர்வு குறித்த முடிவுகள் எடுக்க முடியாத சூழ்நிலையில் திண்டாடி வருகிறது.ஆனால், கொரோனா பரவலில் 2வது இடத்தில் இருக்கும் தமிழகம் இதுவரை அதுபோல எந்தவொரு கோரிக்கையும் விடுக்கவில்லை என்பது குறிப்பிடத்தக்கது. இந்நிலையில் ஊரடங்கு முடியுமுன் வரும் சனிக்கிழமை பிரதமர் மோடி, மாநில முதலமைச்சர்களுடன் காணொலி மூலம் கலந்துரையாட உள்ளார். அப்போது,ஊரடங்கைப் படிப்படியாக விலக்குவது குறித்து முதலமைச்சர்களின் ஆலோசனைகளை அவர் கேட்பார் எனக் கூறப்படுகிறது. ஊரடங்கை நீட்டிப்பதா விலக்குவதா என்பது குறித்து இந்தக் கலந்துரையாடலுக்குப் பின்னரே முடிவெடுக்கப்படும் எனக் கூறப்படுகிறது. மேலும் செய்திகள் தனியார் மருத்துவமனையில் பணியாற்றியவர் நெல்லூரில் கொரோனாவுக்கு டாக்டர் பலி: சிகிச்சை அளிக்க முன்வராத அரசு மருத்துவர்கள் குப்பையை அகற்றிய அமைச்சர் 81 கோடி பயனாளிகளுக்கு வழங்கலாம் 9 மாதங்களுக்கு தேவையான உணவு தானியம் கையிருப்பு: ராம்விலாஸ் பஸ்வான் தகவல் இந்தியாவில் பலி எண்ணிக்கை 273 ஆக உயர்ந்தது: பாதிப்பு 8,356 காலரா பரவியபோது மாஸ்க், கையுறை அணியாமல் வங்கதேசத்தில் சிகிச்சை அளித்தேன்: நினைவு கூர்ந்தார் தஸ்லிமா நஸ்ரீன் அகமதாபாத்தில் அதிரடி: முகக்கவசம் அணியாவிட்டால் 5,000 அபராதம், 3 ஆண்டு சிறை - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


source: fineweb

text: கணினியின் அடிப்படை செயல்பாடுகள் அனைத்தும் இணையத்தை நோக்கி படையெடுத்துக் கொண்டிருக்கின்ற இந்தக் காலம், இணையம் இருந்தால் உலகத்தை ஓரடியில் அளந்து விடலாம் என்பது சாத்தியப்பட்டிருக்கிறது. அண்டவெளியை ஆராயும் அறிவியல் தொடங்கி அடுப்படியில் செய்யும் ஆகாரம் வரை அனைத்தையும் இருந்த இடத்தில் இருந்தே அறிந்து கொள்ள இணையம் துணை புரிகிறதென்று சொன்னால் அது மிகையாகாது. அப்படிப்பட்ட இந்த தகவல் கிடங்கில் எங்களின் தேடல் பயணத்தின் கைகாட்டி மரங்களாக இருப்பவை தேடற் பொறிகள் (Search engines). இந்த சேவையை முண்டியடித்து கொண்டு எத்தனை நிறுவனங்கள் வழங்கினாலும், சாதாரணமாக ஆரம்பித்து இன்று இணையத்தையே ஆறு எழுத்துக்களால் ஆட்சி செய்வதென்னமோ கூகிள் (Google) தேடு பொறிதான். பொதுவாகவே எந்தவொரு பொறியிலிருந்தும் விளைதிறனை சிறப்பாக பெறுவதற்கென்றே சில நுட்பங்கள் இருக்கின்றன. அந்த வகையில் கூகிளையும் ஒரு பொறி என்று சொல்வதால் அதனை இயக்கவும் சில நுட்பங்கள் அதாவது தேடுதல் தந்திரங்கள் இருக்கின்றன. இவற்றை அறியாமலே இன்று பல நண்பர்கள் தாங்கள் தேடுகின்ற விஷயங்களை கூகிள் காட்சிப்படுத்துவதில்லை, என்று குறைபட்டுக் கொள்கிறனர். நாங்கள் எதிர்பார்க்கின்ற தேடல் முடிவுகள் கிடைக்க சில நுட்பங்களை தொகுத்து தருகிறேன். * நீங்கள் தேடல் பொறிகளில் தேடுகின்ற போது ஆங்கில பெரிய எழுத்துக்களிலோ (Upper case) அல்லது சிறிய எழுத்துக்களிலோ (Lower case) தேடலாம். ஆனால் தேடல் பொறிகள் சிறிய எழுத்துக்களில் (Lower case) உள்ள சொற்களுக்கே முக்கியத்துவம் கொடுப்பதால் எப்போதும் தேடுவதற்க்கு சிறிய எழுத்துக்களினையே (Lower case) பயன்படுத்துங்கள். * சிலவேளைகளில் ஒரு சொற்தொடரை கொடு்த்து தேட வேண்டிய நிலை இருக்கும். அவ்வாறான வேளைகளில் சொற்களின் இடையே + குறியை சேர்த்துக் கொள்ளுங்கள். உதாரணமாக "ஐரோப்பாவின் உதைப்பந்தாட்ட விளையாட்டின் வரலாறு" என்பதை தேட விரும்பினால் பின்வருமாறு தட்டச்சு செய்து தேடுங்கள். history+Football+Europe * அடுத்து, நீங்கள் தேடுகின்ற விஷயங்களுக்கான தேடல் முடிவுகள் நீங்கள் தேடிய தலைப்பிலேயே வரவேண்டும் என நினைக்கின்ற சந்தர்ப்பங்கள் வரலாம். அவ்வாறான வேளைகளில் நீங்கள் தேடுகி்ன்ற சொற்களை இரட்டை மேற்கோள் குறிக்குள் (Double quotation) கொடுத்து தேடுங்கள். உதாரணமாக உங்களுக்கு இந்தியாவின் வரைபடம் தேவைப்பட்டால் தேடல் பொறிகளில் சென்று "Map of India" என்று தேடினால் இதே சொல்லை ஒத்த முடிவுகளை பெறலாம். * இறுதியாக, எப்போதுமே தேடல் பொறிகளில் தேடுகின்ற போது "and", "or" ஆகிய வார்த்தைகளை பயன்படுத்துவதை தவிர்த்துக் கொள்ளுங்கள். ஏனெனில் உங்களின் தேடல் முடிவுகளை இவை மாற்றி விடும். நான் மேலே சொன்ன இந்த விஷயங்களை இனி தேடல் பொறிகளில் தேடுகி்ன்ற போது கவனத்தில் கொள்ளுங்கள். வழமையாக ஆரம்பத்தில் எழுதுவதை ஒரு மாற்றத்திற்காக இறுதியில் எழுதுகின்றேன். மீண்டுமொரு முறை உங்களை எனது வலைப்பதிவின் ஊடாக சந்தித்ததில் மகிழ்ச்சி... மீண்டும் மற்றுமொரு பதிவில் சந்திக்கலாம். ...பதிவு பிடித்திருந்தால் இன்ட்லி மற்றும் தமிழ் 10 திரட்டிகளில் வாக்களித்து பதிவை பிரபலமாக்குங்கள்...


கோலாலம்பூர் ஜூன் 19நாடாளுமன்ற உறுப்பினர்கள் (எம்பிக்கள்) தங்களின் சுயநலத்திற்காக அல்லது உண்மையிலே கோவிட் 19 தொற்றை ஒழிப்பதற்காக செயல்படுகிறார்களா என்பது குறித்து அடுத்த மக்களவை கூட்டத்தில் தெரியவரும் என கெராக்கான் கட்சியின் தேசிய தலைவர் டத்தோ டோமினிக் லாவ் கூறினார்.பொதுமக்கள் எம்பிக்களின் ஆற்றல்களை கண்காணிக்கவும் வரும் 15வது பொதுத்தேர்தலில் யாரை ஆதரிப்பது என்பதையும் முடிவு செய்ய அடுத்த மக்களவை கூட்டம் ஒரு வாய்ப்பாக அமையும் என்றார் அவர்.கோவிட் 19 தொற்றை போராட அரசாங்க மற்றும் எதிர்க்கட்சி எம்பிக்கள் ஒன்றிணைய வேண்டும் என்பதே மக்களின் விருப்பம் என அவர் குறிப்பிட்டார்.தங்களின் அரசியல் அபிலாசைகளை பூர்த்தி செய்து கொள்ள எம்பிக்கள் மக்களவை கூட்டத்தில் கலந்து கொண்டால் அது அனைவரின் நேரத்தை விரையமாக்கும் நோக்கமே என அவர் தெரிவித்தார்.நேற்று இங்கு கட்சியின் தலைமையகத்தில் மத்திய செயலவை கூட்டத்திற்கு தலைமை ஏற்ற பிறகு செய்தியாளர்களிடம் அவர் பேசினார்.வரும் பொதுத் தேர்தலில் யாரை ஆதரிப்பது என்பதை மக்கள் முடிவு செய்ய அடுத்து மக்களவை கூட்டம் ஒரு வாய்ப்பாக அமையும் என அவர் சொன்னார்.இதனிடையே அடுத்த நாடாளுமன்ற கூட்டம் எப்பொழுது நடைபெறும் என்பதை பிரதமர் தான் முடிவு செய்வார் என அவர் குறிப்பிட்டார். PRU15: Gerakan hasrat letak jumlah calon lebih ramai KUALA LUMPUR, 17 April — Parti Gerakan Rakyat Malaysia (Gerakan) menyuarakan hasrat meletak jumlah calon lebih ramai.


source: CulturaX

text: கதைத்தொகுப்பு: தினத்தந்தி பார்வையிட்டோர்: 29,953 பார்வையிட்டோர்: 16,129 பார்வையிட்டோர்: 16,761 பார்வையிட்டோர்: 20,366 பேருந்து நிறுத்தத்தில் இறங்கிய பரத்-மீனா புதுமணத் தம்பதிக்கு உடம்பு வலித்தது. ஆறு மணி நேரத்துக்கு மேலாக அந்தப் பேருந்தில் பயணம் செய்து தலை தீபாவளிக்கு மீனாவின் ஊருக்கு வந்து சேர்ந்திருக்கிறார்கள். டிரெயினில் டிக்கெட் கிடைக்கவில்லை. மீனா ஒரு மூலையில் வரிசையாக நின்ற குதிரை வாண்டி களைப் பார்த்தாள். உலகம் பூராவும் மாட்டு வண்டிகளும் குதிரை வண்டிகளும் மறைந்து போனாலும் இந்த ஊரின் கஞ்சித் தொட்டி முனை நிறுத்தத்தில் இவற்றைப் பார்க்க இயலும். முன்னொரு பஞ்ச காலத்தில் இங்கு பார்வையிட்டோர்: 38,920 பார்வையிட்டோர்: 38,428 பார்வையிட்டோர்: 36,732 பார்வையிட்டோர்: 36,640 பார்வையிட்டோர்: 37,007 பார்வையிட்டோர்: 36,333 'யெய்யா....அன்பு என்னாப்பு இப்படியாயிட்டு ...புழச்சு வந்தியே "என்று கதறிய கதறலில் உறவினர் கூட்டமே கலங்கி போய்விட்டது . "அப்பத்தா ,சும்மா புலம்பாதே ,,பாவம் அன்பு அவனே மனசொடிஞ்சு வந்திருக்கான் ..அவனை இன்னும் கஷ்டப்படுத்தணுமா .ஆறுதலா பேசுவியா ,புலம்பிகிட்டு "அதட்டினான் அன்புவின் நண்பன் அசோக் கிராமத்து நிலத்தை ,விற்று வெளிநாடுபோய் சம்பாதிக்க போன அன்பு அங்கு விபத்தில் சிக்கி ஒரு காலை இழந்து மறு காலும் எடுக்க வேண்டிய நிர்ப்பந்தத்தில் தாய் நாடு வந்துவிட்டான். எண்ணற்ற கனவுகளை சுமந்து


source: wikipedia

text: புடைவை, புடவை, அல்லது சேலை (அ) "'சீலை'" (saree)என்பது, தெற்காசியப் பெண்கள் உடுத்தும் மரபுவழி ஆடையாகும். இந்த ஆடை இந்தியா, பாகிஸ்தான், இலங்கை, வங்காள தேசம் முதலிய நாடுகளின் பெண்களால் விரும்பி அணியப்படுகின்றது. இது பல மொழிகளிலும் பல்வேறு பெயர்களில் அறியப்படுகின்றது. தமிழில் சேலை அல்லது புடவை என்றும், ஹிந்தி, குஜராத்தி, மராட்டி ஆகிய மொழிகளில் சாடி என்றும், கன்னடத்திலும், தெலுங்கிலும் முறையே சீரே, சீரா என்றும் அழைக்கப்படுகின்றது. சேலை கட்டும்போது இடை ஆடைகளாக பாவாடையும், ரவிக்கையும் அணியப்படுகிறது. பொதுவாக இதன் நீளம் 4 - 5 யார் வரை இருக்கும். சில புடவைகள் 9 யார்கள் வரை இருப்பதுண்டு. பல நிறங்களிலும், பலவகையான வடிவுருக்களைத் தாங்கியும் வரும் புடவைகள், செவ்வக வடிவம் கொண்ட தைக்கப்படாத உடையாகும்.மடிப்புகளுடன் உடலை சுற்றியவாறு கிரேக்க பாணியில் உடுத்தப்படுகிறது.பருத்தி நூல், பட்டு நூல், மற்றும் பலவிதமான செயற்கை இழைகளையும் கொண்டு நெய்யப்படுகின்ற புடவைகள், தங்கம், வெள்ளி ஆகிய உலோகங்களின் மெல்லிய இழைகளைப் பயன்படுத்தி அழகூட்டப்படுகிறது. வரலாறு உடலைச் சுற்றிக் கட்டுகின்ற தைக்கப்படாத ஆடைகள் பல ஆயிரம் ஆண்டுகளுக்கு முன்னரே பயன்பாட்டில் இருந்ததற்கான ஆதாரங்கள் உண்டு. இந்தியாவில் இவற்றின் தொடக்கம் பற்றி முடிவு செய்யக்கூடிய சான்றுகள் இல்லை. இந்தியாவில் மட்டுமன்றி உலகின் பண்டைக்கால நாகரிகம் நிலவிய பல இடங்களிலும் இத்தகைய ஆடைகள் இருந்திருக்கின்றன. இவ்வகையைச் சேர்ந்த புடவையின் தோற்றம் பற்றியும் இதே நிலைதான். இது பண்டைக் கிரேக்கத்திலிருந்து இந்தியாவுக்கு வந்திருக்கக்கூடும் எனச் சிலர் கருதுகிறார்கள். ஆனால் இது இந்தியாவிலேயே உருவானதென்பது வேறு சிலரின் கருத்து. கிறிஸ்துவுக்கு முற்பட்ட காலத்தைச் சேர்ந்த இலக்கியங்களிலேயே புடவைகள் பற்றிய குறிப்புக்கள் உள்ளன. மகாபாரதத்தில் வரும் திரௌபதியின் புடவை களையும் நிகழ்வு குறிப்பிடத்தக்கது. கி.மு முதலாம் நூற்றாண்டைச் சேர்ந்ததெனக் கருதப்படும், உடலைச் சுற்றி இறுக்கமாக கற்சட்டைபோல் புடவை உடுத்திய களிமண் உருவ பொம்மையொன்று வட இந்தியாவில் கண்டுபிடிக்கப்பட்டுள்ளதாகக் கூறப்படுகிறது. பிற்காலங்களைச் சேர்ந்த பலவிதமாகப் புடவை கட்டிய பெண்களின் உருவச் சிலைகள் இந்தியா முழுவதும் காணப்படுகின்றன. கிட்டத்தட்ட கி.பி 3000ம் ஆண்டளவில் சிந்துசமவெளி நாகரிக காலப்பகுதியில் முதன் முதலில் சேலை ஒரு ஆடையாகப் பயன்படுத்தப்பட்டது என்று ஆராய்ச்சிகள் தெரிவிக்கின்றன. சேலைகளைப் பட்டு நூலால் தயாரிக்கும் பாரம்பரியம் தென்னிந்தியாவிலேயே தோற்றம் பெற்றது என்று நம்பப்படுகின்றது. இந்தியாவிலே பட்டின் இராசதானிகளாக கர்நாடகா மாநிலத்திலுள்ள பெங்களுரும் மைசூரும் விளங்குகின்றன. பருத்தி கலக்கப்படாத துய்மையான சாறி என்ற பட்டுநூல் சூரத்தில் மட்டுமே கிடைக்கின்றது. இந்தப் பெயரே ஆங்கிலத்தில் சேலைக்கு சாறி என்ற பெயர் வரக் காரணமாயிற்று. சேலையைப் போல உடல் முழுவதையும் சுற்றி அணியும் ஆடை பற்றிய முதல் குறிப்புகளை கிமு 100 அளவில் காணமுடிகிறது. சுங்க ஆட்சிக் காலத்திற்குரிய (கிமு 200-50) ஒரு வட இந்திய சுடு மண்கலத்தில் ஒரு பெண் கச்சா பாணியில் உடல் முழுவதும் சேலையை இறுக்கமாகச் சுற்றியுள்ள காட்சி காணப்படுகிறது. இந்திய காந்தார நாகரிகத்தில் (கிமு50-கிபி300) பல்வேறுபட்ட வகைகளில் சேலை சுற்றி அணியப்படும் முறை காணப்பட்டது. கிபி 5ம் நூற்றாண்டின் பிற்பகுதியைச் சேர்ந்த மேற்கு மகாராஷ்ரத்தில் உள்ள அஜந்தா குகை ஓவியங்களில் பெண் தெய்வங்களும் அசுரப் பெண்களும் உடல் முழுவதையும் சுற்றி சேலை அணிந்துள்ளதைக் காணலாம். ஊசிகளால் துளைக்கப்பட்ட ஆடைகள், அதாவது தைக்கப்பட்ட ஆடைகள் தூய்மை அற்றவை எனப் பண்டைக்கால இந்துக்கள் கருதினர் இதனால் சேலைகளே அக்காலத்தில் புனிதமான ஆடைகளாகக் கருதப்பட்டிருக்கக்கூடும். முஸ்லிம்களின் வருகையுடனேயே இந்தியாவில் தைக்கப்பட்ட ஆடைகளின் செல்வாக்கு ஏற்பட்டது. மேலும், தற்காலத்தில் புடவையுடன் அணியப்படுகின்ற உள்பாவாடை மற்றும் ரவிக்கை போன்ற தனிப்பட்டவருக்கு ஏற்றவாறு தைக்கப்படும் ஆடைகள் பிரித்தானியரின் வருகைக்குப் பின்னரே பெருமளவில் புழக்கத்துக்கு வந்ததாகக் கூறப்படுகின்றது. இலங்கை சேலை பண்பாட்டு ரீதியாக பல்வேறு மாநிலங்களில் வாழும் இந்தியப் பெண்களையும் இலங்கைப் பெண்களையும் இணைக்கிறது. அணியும் முறைகள் மாறுபட்ட போதும் இந்தியாவின் பெரும்பாலான மாநிலங்களில் வாழும் பெண்களும் இலங்கைத் தமிழ், சிங்களப் பெண்களும் பொதுவாகச் சேலையே அணிந்து வருகின்றனர். பணக்காரராயினும், ஏழையாயினும், கட்டையானவராயினும், நீண்டவராயினும், மெலிந்தவராயினும், மொத்தமானவராயினும் சேலை என்பது அணிபவர்களுக்கு ஒரே மாதிரியான அனுபவத்தை அளிக்கிறது. இந்திய இலங்கைப் பெண்கள் உலகம் பூராவும் பரந்து வாழ்வதால் இன்று உலகம் முழுவதும் சேலை அணியும் பெண்களைக் காண முடிகிறது.யாழ்ப்பாணத்தில் பெரும்பாலான பெண்கள் தினமும் சேலையையே வீட்டிலும் வெளiயிலும் அணிந்து வந்தனர். புடவை கட்டும் முறைகள் இது பழக்கத்தில் உள்ள அனைத்துப் பகுதிகளிலும், இது ஒரே உடையாகவே கருதப்பட்டு வந்தாலும்,இதை கட்டும் முறைகளில் பெருமளவு வேறுபாடுகள் காணப்படுகின்றன. பொதுவான முறை பொதுவாக சேலை 5 1/2 மீட்டர் நீளமுடையதாக இருக்கும். சேலை கட்டும்போது முந்தானைக்கு நேரெதிர் முனையில் ஒரு முடிச்சு போட்டு இடுப்பில் வலதுபுறம் சொருகிக் கொள்ள வேண்டும். பின்னர் இடதுபுறத்திலிருந்து வலது புறமாக ஒரு சுற்று சுற்றி, நான்கு விரலையும் சற்று விரித்து வைத்துக்கொண்டு 4 அல்லது 5 மடிப்புகள் மடித்து இடுப்பில் சொருகிக் கொள்ள வேண்டும். இந்த மடிப்புகள் `முன்கொசுவம்’ என்று அழைக்கபடும். பின்பு மறுபடியும் இடதுபுறத்திலிருந்து வலதுபுறமாக ஒரு சுற்று சுற்றி பெரிய மடிப்பாக 3 அல்லது 4 மடிப்புகள் மடித்து இடது தோளில் போட்டுக் கொள்ள வேண்டும். இது `முந்தி’ அல்லது `முந்தானை’ என்று அழைக்கபடும். இதுவே நிவி பாணி (nivi) என்று அழைக்கப்படுகிறது. பாரம்பரிய முறைகள் எனினும், இந்தியாவிலும், ஏனைய நாடுகளிலும் புடவை அணியும் முறைகளில் பல பிரிவுகளும், துணைப் பிரிவுகளும் அடையாளம் காணப்பட்டுள்ளன. பண்பாட்டு மானிடவியலாளரும், புடவை ஆய்வாளருமாகிய சந்தல் பொலங்கெர் (Chantal Boulanger) என்பார் புடவைகளை அவை கட்டப்படும் முறைகளையொட்டிப் பின்வரும் பாணிகளாகப் பிரித்துள்ளார். வட இந்திய / குஜராத்தி பாணி மகாரஷ்டிரா / கச் பாணி திராவிடப் பாணி குடகு பாணி கோண்டு பாணி இரு துண்டுப் புடவை இனக்குழுப் பாணிகள் (Tribal Styles) நவீன முறை இந்தியர்கள் பலர் பல நாடுகளுக்கு குடி பெயர்வதால் புடவையை நவீன முறைகளில் பெண்கள் உடுத்துகின்றனர்.தற்போதைய உலகமயமாக்குதல் காரணமாக புடவை அடக்கத்தை பிரதிபலிக்கும் உடையிலிருந்து பாலுணர்வை தூண்டும் கவர்ச்சி உடையாக மாறியுள்ளது. இவ்வகை புடவை முறை பாலிவுட் மற்றும் தமிழ் சினிமா நடிகைகளால் பிரபலப்படுத்தப்பட்டது. இவ்வகை புடவை முறைகளை வசதிபடைத்த செல்வந்தர் குடும்பம் மற்றும் உயர்நிலை வகுப்பை சேர்ந்த பெண்கள் உடுத்துகின்றனர். லோ ஹிப் புடவை லோ ஹிப் (low-hip) எனப்படும் தொப்புளுக்கு கீழ் உடுத்தும் முறை மிக பிரபலமாகியுள்ளது. இம்முறையில் உடுத்தும்போது தொப்புளும் இடையும் வெளிக்காட்டி இருக்கும். தொப்புளுக்கு கீழ் கட்டும்போது எப்பொழுதும் தொப்புள் வெளிகாட்டபடுவதில்லை. தொப்புளுக்கு கீழ் கட்டியபின் முந்தானையால் தொப்புளை மறைத்தும் லோ ஹிப் புடவைகள் உடுத்தப்படுகிறது. அலுவலகம் செல்லும் பெண்கள் தொப்புளை வெளிகாட்டாமல் புடவை கட்டவேண்டும் என்று சில அலுவலகங்களில் கட்டுப்பாடுகள் உள்ளன. ஒளிபுகு புடவை புடவையை நவீனப்படுத்தும் நோக்கில் உருவானது தான் ஒளிபுகு புடவை (Transparent Sari). ஒளிபுகு பொருட்களான மென்பட்டு(chiffon), வலை (net) போன்றவற்றை பயன்படுத்தி நெய்யப்படும் புடவையே ஒளிபுகு புடவை எனப்படும். பெண்கள் தங்களது உடல் அழகையும் உருவத்தையும் வெளிக்காட்டும் நோக்கில் இவ்வகை புடவைகளை உடுத்துகின்றனர். ஒளிபுகு புடவைகளில் தொப்புள் மட்டுமின்றி முழு இடையும் முந்தானை வழியாக வெளிக்காட்டப்படும். புடவைகளுக்கு ஏற்றாற்போல் நகைகள் அணிந்து ஒரு கவர்ச்சி தோற்றத்தை அடையவே ஒளிபுகு புடவை பயன்படுகிறது. குறையும் செல்வாக்கு கிராமப்புறங்களில் இன்றும் பெண்கள் தொடர்ந்து சேலையையே அணிந்து வருகின்றனர். ஆயினும் நகரங்களில் இந்நிலை பெரிதும் மாறி வருகிறது. அங்கு வாழும் பெண்கள் பல்வேறு துறைகளில் படித்து வேலை செய்வதுடன் பல வெளி வேலைகளையும் கையாளும் வல்லமை பெற்று வருகின்றனர். இதனால் வீட்டிலிருக்கும் பெண்கள் போல சேலை அணிவது சிறிது சிரமமான காரியமாய் இருக்கிறது. இதனால் முஸ்லிம்களின் செல்வாக்கால் காஷ்மீர், பஞ்சாப் மாநிலப் பெண்களின் மரபுரீதியான ஆடையாக மாறிய சல்வார்-கமீஸ், சுரிதார் குர்த்தா (churidar-kurta) என்பன தமிழ்ப் பெண்கள் மத்தியிலும் இன்று பெரும் செல்வாக்குப் பெற்று வருகின்றது. ஆயினும் வேலைக்குச் சேலை அணிந்து செல்லும் பெண்களுக்கும் குறைவில்லை. இலங்கையிலும் இந்தியாவிலும் (பாகிஸ்தான், வங்காளதேசம்) இன்றும் பெண்கள் வேலைக்குச் செல்வதற்கு சேலையே அணிந்து செல்கின்றனர். புலம்பெயர்ந்த பின்னர் பெரும்பான்மையான இந்திய, இலங்கைப் பெண்கள் சேலையணிவதை சிறப்பு நிகழ்ச்சிகளுக்கென்று ஒதுக்கி வைத்துள்ளனர். இளம் பெண்களின் உடைகளில் பெரிய மாற்றம் ஏற்பட்டுவிட்டது. சேலை கட்டுவது மறைந்து சுரிதார் முதன்மை பெற்றுள்ளது.நகரங்களில் கல்லூரிக்குச் செல்லும் பெண்களில் சேலை கட்டிச் செல்பவர் அநாகரிகமானவராகினர்.சேலை சிறைக்கைதிகள் போன்ற உடை, பஸ்களுக்கு ஓட முடியாது. ஸ்கூட்டர், சயுக்கிள் ஓட்டுவதற்கும் ஒத்துவராது என்பதை அனுபவத்தில் கண்டனர்.இளம் பெண்கள் சிறப்பு நிகழ்ச்சிகளுக்கு சல்வார்-கமீஸ், சுரிதார்-குர்த்தா போன்றவற்றையும் ராஜஸ்தான் குஜராத் மாநிலப் பெண்களின் மரபார்ந்த ஆடையான காக்ரா-சோளியையும் (ghagra-choli) அணிந்தும் சாதாரண நேரங்களில் மேற்கத்தைய ஆடைகளையும் அணிந்து வருகின்றனர். விலை மலிவானது; ஏறத்தாழ்வு காட்டாதது; விரவாக நடக்கக் கூடியது; இளமையாகக் காட்டுவது; இடையக் காட்டி தேவையற்ற கவர்ச்சியை ஏற்படுத்த வேண்டியதில்லை எனப் பல காரணங்களே தென்நாட்டு சேலை பின்னடைய, வடநாட்டு சுரிதார் உடை நவீனமாக்கியது. மேற்கோள்கள் வெளி இணைப்புகள் புடவையின் வரலாறு புடவை உடுத்தும் முறைகள் பாரம்பரிய இந்திய புடவை உடுத்தும் முறைகள் சேலை கட்டும் பெண்ணுக்கு... திண்ணை இந்திய உடைகள் உடைகள்


text: ஸ்டாலினின் பாதுகாப்பை உறுதிப்படுத்த வேண்டும்- Dinamani ஸ்டாலினின் பாதுகாப்பை உறுதிப்படுத்த வேண்டும் By DIN | Published on : 10th January 2020 06:57 PM | அ+அ அ- | எங்களது தினமணி யுடியூப் சேனலில், சமீபத்திய செய்தி மற்றும் நிகழ்வுகளின் வீடியோக்களைப் பார்க்க, சப்ஸ்கிரைப் செய்ய இங்கே கிளிக் செய்யுங்கள்! சென்னை: சட்டப்பேரவை எதிா்கட்சித் தலைவா் மு.க.ஸ்டாலினின் பாதுகாப்பை உறுதிப்படுத்த வேண்டும் என அரசியல் கட்சித் தலைவா்கள் வலியுறுத்தியுள்ளனா். வைகோ (மதிமுக): தமிழக எதிா்க்கட்சித் தலைவா் மு.க.ஸ்டாலினுக்கு கொடுக்கப்பட்டு வந்த உயா்மட்ட 'இஸட்' பிரிவு பாதுகாப்பு விலக்கப்பட்டிருப்பது தவறான நடவடிக்கை. தமிழகத்தில் தந்தை பெரியாா், பேரறிஞா் அண்ணா லட்சியங்களுக்கு எதிராக, திராவிட இயக்கக் கோட்பாடுகளுக்கு எதிராக திட்டமிட்டுப் பரப்பப்படும் கருத்துகளுக்கு ஸ்டாலின் சரியான எதிா்ப்பைக் காட்டி வருகிறாா். மக்கள் செல்வாக்கு அவருக்கு அதிகரித்து வருகிறது. தமிழகத்தில் தந்தைப் பெரியாா் சிலை உள்ளிட்ட தலைவா்களின் சிலைகள் உடைப்பு போன்ற வன்முறை செயல்கள் தொடா்ந்து வருகின்றன. இத்தகைய சூழலில் ஸ்டாலினுக்கு 'இஸட்' பாதுகாப்பு விலக்கப்பட்டிருப்பது கண்டனத்துக்குரியது. அவருக்குப் பாதுகாப்பைத் தொடர வேண்டும். இரா.முத்தரசன் (இந்திய கம்யூனிஸ்ட்): தமிழகத்தில் பாதுகாப்பு பலவீனப்பட்டிருப்பதை குற்றச் சம்பவங்கள் வெளிப்படுத்துகின்றன. காவல்துறையினரை படுகொலை செய்யும் அளவுக்கு பயங்கரவாதச் சம்பவங்கள் நடைபெறும் சூழலில், தமிழக சட்டப்பேரவை எதிா்கட்சித் தலைவா் மு.க.ஸ்டாலினுக்கு பாதுகாப்பு உறுதி செய்யப்பட வேண்டும்.


2019 உலகக் கோப்பை மற்றும் விம்பிள்டன் ஆண்கள் ஒற்றையர் பிரிவு போட்டியை இங்கிலாந்து நடந்தியது. இந்த இரு தொடர்களுக்கான இறுதிப் போட்டி ஒரே நாளில் நடந்தது. இதில் ஃபார்முலா ஒன் ரசிகர்கள் அவர்களுக்கு விருப்பமான போட்டியில் லெவிஸ் ஹாமில்டன் ஆறாவது முறையாக பட்டம் பெற்றதை பார்த்து ரசித்தனர். உலகக் கோப்பை இறுதி இங்கிலாந்து மற்றும் நியூசிலாந்து அணிகளுக்கு இடையில் நடந்தது. டென்னிஸ் இறுதிப் போட்டி நோவாக் ஜோக்கோவிச் (Novak Djokovic), ரோஜர் ஃபெடரரை (Roger Federer) இருவருக்கு இடையில் நடந்தது. இந்தப் போட்டிகளின் அதிகாரப்பூர்வ ட்விட்டர் தளங்களில் ரசிகர்களை மகிழ்விக்க முடிவு செய்து ட்விட் பரிமாற்றம் செய்துகொண்டது. "ஹலோ ஐசிசி- உங்கள் முடிவை எப்படி சமாளிக்கிறீர்கள்? #Wimbledon #CWC19Final," என்று விம்பிள்டன் ட்விட்டர் பக்கம் பதிவிட்டது. Hello @ICC - how are you coping your end?#Wimbledon #CWC19Final— Wimbledon (@Wimbledon) July 14, 2019 ஐசிசி ட்விட்டர் பக்கத்தில் இதற்கு உடனடியாக பதில் எழுதப்பட்டது, "இப்போது விஷயங்கள் இங்கே பரபரப்பாக உள்ளன. விரைவில் உங்களுடன் இணைகிறோம் #CWC19 | #Wimbledon | #CWC1FINAL". விம்பிள்டன் ஆண்கள் ஒற்றையர் பிரிவு போட்டியில் நோவாக் ஜோக்கோவிச், ரோஜர் ஃபெடரர் இருவரும் ஆடினர். 4 மணி 57 நிமிடங்கள் நீடித்த இந்த ஆட்டத்தில் 7-6 (7/5), 1-6, 7-6 (7/4), 4-6, 13-12 (7/3) என்ற கணக்கில் பெடரரை வீழ்த்தி ஜோகோவிக் பட்டம் வென்றார்.Things are a bit hectic here right now, we'll get back to you #CWC19 | #Wimbledon | #CWC1FINAL — ICC (@ICC) July 14, 2019 உலகக் கோப்பை இறுதிப் போட்டியில், இங்கிலாந்து நியூசிலாந்து அணியை வென்றது. இந்த இரு அணிகளும் 50 ஓவர்கள் போட்டி மற்றும் சூப்பர் ஓவர் ஆடியது. இரண்டிலும் போட்டி ட்ராவானது. ஆனால், இங்கிலாந்து அதிக பவுண்டரிகள் அடித்திருந்ததால், அவர்கள் உலகக் கோப்பை வென்ற அணியாக அறிவிக்கப்பட்டனர். பின்னர் அதே ட்விட்டில் ஐசிசி, ரசிகர்களிடம், " சரி, இதை விட விளையாட்டுக்கு சிறந்த நாளாக இருந்துவிட முடியாது. நாளை மக்கள் என்ன செய்ய வேண்டும் என்று நாங்கள் பரிந்துரை செய்ய வேண்டும்?" கேட்டது. Right...— ICC (@ICC) July 14, 2019 Couldn't have been a crazier day for sport in London! What do we suggest people do tomorrow? #CWC19 | #Wimbledon இயான் மோர்கனின் இங்கிலாந்து அணி 241 ரன்களுக்கு ஆட்டத்தை முடித்து, போட்டி ட்ராவில் முடிந்தது. பின்னர், 6 பந்துகள் கொண்ட சூப்பர் ஓவர் நடத்தப்பட்டது. சூப்பர் ஓவரில் இரு அணிகளும் 15 ரன்கள் எடுத்தது. அதனால், போட்டியின் போது அதிக பவுண்டரிகள் அடுத்த அணியான இங்கிலாந்து வெற் 00004000 ி பெற்றது.


கொடுங் கோடையைச் சமாளிக்க ஏ.சி...


உண்மை - “திருமணம் கிரிமினல் குற்றமாக்கப்பட வேண்டும்’’ Home -> Unmaionline -> 2018 -> ஜனவரி 01-15 -> “திருமணம் கிரிமினல் குற்றமாக்கப்பட வேண்டும்’’ “திருமணம் கிரிமினல் குற்றமாக்கப்பட வேண்டும்’’ தந்தை பெரியார் ஒரு திருமண நிகழ்வில் திருமணம் கிரிமினல் குற்றமாக்கப்பட வேண்டும் என்று கூறினார். இதைக் கேட்டவுடன் எல்லோருக்கும் அதிர்ச்சி. அய்யாவிடம் ஒருவர் கேட்டார், திருமணம் கிரிமினல் குற்றம் என்றால், எல்லோரும் ஒப்புக்கொள்வார்களா அய்யா? என்று கேட்டார். ஏன், இதில் என்ன கஷ்டம் என்று அய்யா கேட்டார்; ஒரு மனைவி உயிரோடு இருக்கும்பொழுது, இன்னொருவரை திருமணம் செய்தால், தவறு என்று அவரை கைது செய்தார்களா இல்லையா? அது கிரிமினல் குற்றமா - இல்லையா? என்று கேட்டார். கேள்வி கேட்டவர், ஆமாம் அய்யா என்று ஒப்புக்கொண்டார். “லிவ்விங் டுகெதர்’’ (Living together); இரண்டு பேரும் சேர்ந்து வாழுவோம்; இருக்கும்வரை மகிழ்ச்சியாக இருப்போம்; சங்கடம் ஏற்பட்டால் பிரிந்துவிடுவோம்; நண்பர்கள் பிரிந்து விடுவதில்லையா? எஜமானனை விட்டு வேலைக்காரன் பிரிந்து போகிறான்; வாழ்நாள் முழுவதும் அவன் அங்கேயே வேலைக்காரனாக இருக்க வேண்டுமா? திருமணம் என்றால் என்ன? சம்பளம் இல்லாத ஒரு வேலைக்காரி கிடைக்க வேண்டும்; நம்மைவிட்டுப் போகாத வேலைக்காரி கிடைக்க வேண்டும், அதுதான் மிக முக்கியம். அதற்குத்தானே இவர்கள், திருமணம் புனித கட்டு; கல்லானாலும் கணவன்; புல்லானாலும் புருஷன் என்று சொல்லி வைத்திருக்கிறார்கள். இந்தக் கருத்துகள் இன்றைக்கு நிலைநாட்டப்பட்டிருக்கின்றனவா? ஆகவேதான், மற்றவர்கள் ஏற்கிறார்களோ, இல்லையோ, பெரியார் ஒரு சமூக விஞ்ஞானி. அந்த சமூக விஞ்ஞானிக்கு, விஞ்ஞானத்தை அப்பொழுது ஒப்புக்கொள்கிறார்களா? எதிர்க்கிறார்களா? என்பதுபற்றி கவலையில்லை. அவர் உலகம் உருண்டை என்று சொல்லிவிட்டால், உருண்டைதான் - காரணம் அது அறிவியல் அடிப்படையிலானது; நீ ஒப்புக்கொண்டாலும் உருண்டைதான், ஒப்புக்கொள்ளாவிட்டாலும் உருண்டைதான். எந்திரங்கள் பற்றி காந்தியார் கருத்தும் பெரியாரின் தொலைநோக்கும்! காந்தியார், இயந்திரங்கள் பிசாசுகள் என்று எழுதினார். உடனே, தந்தை பெரியார் அவர்கள், சுயமரியாதை இயக்கம் தொடங்கும் போது முன்பு, தொடர்ச்சியாக கட்டுரை எழுதியிருக்கிறார். இயந்திரத்தினுடைய பெருமை, இயந்திரம் எவ்வளவு சிறப்பானது. தொழிற்புரட்சிக்கே அதுதானே அடிப்படை. இயந்திரம் கூடாது என்றால், மனிதனுக்கு அபிவிருத்தி கூடாது என்று அர்த்தம் என்றார் பெரியார். “இயந்திரங்களை எல்லாம் பேயின் அம்சம் என்று கூறி வந்த காலம் ஒன்று இருந்தது. அந்தக் காலம், மக்களுக்குக் காட்டுமிராண்டி உணர்ச்சி பரப்பப்பட்ட காலம் என்றே சொல்ல வேண்டும் அல்லது முதலாளித் தன்மையின் சூழ்ச்சிப் பிரச்சார காலம் என்றே சொல்ல வேண்டும்.’’ “உலகில் ஒவ்வொரு நாட்டிலும் இம்மாதிரியான பாமரத் தன்மையும், சூழ்ச்சி ஆதிக்கமும் இருந்து வந்ததெனினும், அவை அறிவுக்கு மதிப்புத் தோன்றிய பிறகு மறைந்து கொண்டே வருகிறது. பெரும்பாகம் மறைந்தும் விட்டது. அதுபோல்தான் நம் இந்தியாவிலும் இன்னும் சில விஷயத்தில் காட்டுமிராண்டித் தன்மையும், பாமரத் தன்மையும், புத்தியையும், அனுபவப் பலன்களையும், உபயோகித்துப் பார்க்காத பல விஷயங்களும் இருந்து வருகின்றன.’’ இயந்திரங்கள் பேயின் தன்மை என்று பலர் சொல்லி பிரச்சாரத்துக்கு ஆதாரமாய் எடுத்துக்காட்டப்படும் அத்தாட்சி என்னவென்றால், இயந்திரமானது குறைந்த நேரத்தில் அதிகமான சாமான்களை உற்பத்தி செய்து விடுகின்றதால் வேலை செய்து பிழைத்துத் தீரவேண்டிய ஜனங்களுக்கு வேலை இல்லாமல் போய் விடுகின்றது என்றும், அதனால் பல பேர் பட்டினி கிடக்க நேரிடுகின்றதென்றும் சொல்லப்படுவதாகும். இப்படிப்பட்ட கொள்கையை உடையவர்கள் அவ்வளவு பேரும் மனிதரில் ஒருசாரார் (பெரும்பாலோர் கடவுள் சித்தாந்தத்தாலோ அல்லது வேறு காரணத்தாலோ) தூங்க வேண்டிய நேரம் போக, மற்ற வாழ்நாள் அவ்வளவும் பாடுபட்டே -சரீரத்தால் கஷ்டப்பட்டே ஜீவித்து வாழ வேண்டியவர்கள் என்கின்ற எண்ணத்தைக் கொண்டே பேசுகின்ற வர்களாயிருக்கின்றார்களே ஒழிய வேறில்லை.’’ “உலகத்தில் இந்தியாவைத் தவிர மற்ற நாடுகளில் பெரும்பாகமான நாடுகள் இயந்திரப் பெருக்கு ஏற்பட்டு இயந்திரப் பெருக்கு இல்லாத நாட்டின் செல்வங்களைக் கவர்ந்து செல்வம் பொங்கும் நாடுகளாகவே ஆகி வருகின்றன. என்றாலும் அங்கெல்லாம்கூட ஜனங்களுக்கு வேலையில்லா கஷ்டம் இருந்துதான் வருகின்றது என்பதை நாம் ஒப்புக் கொள்ளுகின்றோம். ஆனால், மேற்குறிப்பிட்ட மற்ற நாடுகளில் உள்ள மக்கள் தங்களுக்கு வேலையில்லாமல் போனதற்காக இயந்திரங்கள் காரணமென்று கருதி அதற்காக இயந்திரங்களை எல்லாம் பேயின் தன்மை என்று சொல்லி அப்பேயை ஓட்டுவதற்கு ராட்டினத்தை உடுக்கையாய்க் கொண்ட ஒரு பூசாரியால் இயந்திரங்களை உடைத்துக் குப்பையில் போட்டுவிட்டு, சரீரத்தால் (கைராட்டினத்தால்) பாடுபடும் படியான வழியை யாரும் பின்பற்றவில்லை.’’ “இயந்திரங்கள் ஏற்பட்டதன் பயனாய் ஜனங்கள் கஷ்டப்பட்டு வேலை செய்யும் வேலைத் தன்மையை அது ஒழித்ததே தவிர, பண வருவாய்த் தன்மையை அது ஒழித்துவிடவில்லை. வேலை இல்லாதவர்களுக்காகப் பரிதாபப்பட்டு மனம் இரங்கித் துக்கப்படும் மக்கள், தொழிலாளிகளுடைய உரிமையை அவர்களுக்கு வாங்கிக் கொடுக்க முயலாமல், தொழிலாளிகளின் உரிமையைக் கொள்ளை கொண்டு போகின்றவர்களிடம் கருணையும் தயவும் வைத்து, (முதலாளியை) அவர்களைச் சும்மா விட்டுவிட்டு அந்த முதலாளியை ஒழிப்பதற்காகப் பட்டினி கிடந்து “விரதத்துடன்’’ விரட்டிக் கொண்டு போகும் தொழிலாளியைத் தடுத்து, அவன் கையில் ராட்டினத்தைக் கொடுத்து உட்கார வைப்பதென்றால் இது தொழிலாளிகளை வஞ்சிப்பதாகுமா? அல்லது அவர்களுக்கு நன்மை செய்வதாகுமா? என்பதை யோசிக்க வேண்டுகிறோம். “விவசாயத்திற்கும், இயந்திரமென்றால் விவசாயத்தை ஒரு கைத்தொழில் முறை போலவே பாவித்து விவசாயத்தில் உள்ள சகல வேலைகளுக்கும், அதாவது, உழுதல், விதைத்தல், நீர்ப்பாய்ச்சுதல், அறுப்பு அறுத்தல், தாம்பு அடித்துத் தான்யமாக்கி மூட்டையில் போட்டுத் தைத்தல் ஆகிய காரியங்களை இயந்திரங்கள் மூலமாகவே செய்விப்பதாகும். இயந்திரங்களைத் துவேசிக்கின்ற ஒவ்வொருவரும், முதலாளி ஆதிக்கத்திற்கு அடிமையாகவோ அல்லது முதலாளித்துவத்தை அறியாத ஞான சூன்யர்களாகவோ இருக்கின்றவர்களே தவிர, சிறிதாவது தொழிலாளி சரீரத்தினால் கஷ்டப்பட்டு உழைக்கும் மக்களின் நிலைமையைக் கண்டு இரக்கப்படத் தகுதி உடையவர்களல்ல வென்பதே நமது பலமான அபிப்பிராயமாகும்.’’ கிரேன் இயந்திரத்தால், எத்தனையோ பேர் தூக்கவேண்டியதை, ஒரு இயந்திரம் அனாயசமாக தூக்கி வைக்கிறதே; பெரிய பெரிய கண்டெய்னரை எல்லாம் தூக்கி வைக்கிறதே; இன்றைக்கு மனிதன் உடலுழைப்பு செய்தால், எவ்வளவு காலம் ஆகும்; மனித உழைப்பு வீணாகும். ஆகவே, பகுத்தறிவினுடைய சிந்தனை, அறிவியல் சிந்தனை, இயந்திரங்களைப் பெருக்கவேண்டும் என்று தந்தை பெரியார் சொன்னார். வங்கிகளில் கணினியைக் கொண்டு வந்தார்கள். 1962 ஆம் ஆண்டுக்குப் பிறகு, முதன் முறையாக கணினியை வங்கிகளில் புகுத்தி னார்கள். உடனே கம்யூனிஸ்ட் நண்பர்களே, முற்போக்குச் சிந்தனையுள்ள நண்பர்களே என்ன சொன்னார்கள் என்றால், கணினி வந்தால் பல பேருக்கு வேலை போய்விடும்; ஆகவே இதனை எதிர்க்கவேண்டும் என்று எழுதினார்கள். தந்தை பெரியார் அவர்கள், ஆசிரியர் கி.வீரமணி அவர்களை அழைத்து, உடனே நீங்கள் விடுதலையில் எழுதுங்கள்; கணினியை எதிர்க்கக்கூடாது; கணினி வந்தால் வேலை வாய்ப்புகள் குறைந்துவிடும் என்று சொல்கிறார்கள், அது தவறு; அது வந்தால்தான் வேலை வாய்ப்புகள் அதிகமாகும் என்று எழுதுங்கள் என்று சொன்னார். ஆனால், இன்றைக்கு கணினிதான் உலகத்தில், எவ்வளவு பேருக்கு வேலை வாய்ப்புகளைக் கொடுத்து வருகிறது. பெரியாருடைய தொலைநோக்கு என்பதிருக்கிறதே, அது வெறும் அறிவின் கூர்மையைக் காட்டுவதற்காக அல்ல; சமுதாயத்தை முன்னேற்றப் பாதையிலே கொண்டுவரவேண்டும்; சமுதாயத்தை வளர்ச்சிப் பாதையில் கொண்டுவரும் என்பதற்காக வைக்கப்பட்டிருக்கின்ற மிகப்பெரிய தொலைநோக்கு ஏற்பாடுகளாகும்.


text: இது தொடர்பாக அவர் வெளியிட்டுள்ள ஊடக அறிக்கையில் குறிப்பிடப்பட்டுள்ளதாவது, கிழக்குப் பல்கலைக்கழகத்தின் வைத்திய பீடத்தில் கற்கின்ற பயிற்சியாளர்களுக்கு இதுவரையில் அவர்களுக்கான வதிவிடபயிற்சிகள் வழங்கப்படவில்லை. அதன்மூலம் அந்த பல்கலைகழகத்தில் படிக்கின்ற மாணவர்கள் எதிர்காலத்தில் பலபிரச்சினைகளை எதிர் நோக்குவார்கள். எனவே இது தொடர்பாக மிகவிரைவில் கிழக்குப் பல்கலைகழகத்திலோ வைத்தியதுறையிலோ கல்விகற்கின்ற வைத்தியபீட மாணவர்கள் பயிற்சிக்காக அவர்களுக்கான வசதிகள் செய்யப்படவேண்டுமென உயர்கல்வி அமைச்சர் எஸ். பி. திசாநாயக்கவிடமும், உயர்கல்வி அமைச்சரின் செயலாளரிடமும் பல்கலைக்கழக மானியங்கள் ஆணைக்குழுவிடமும் பலதடவைகள் பேச்சுவார்த்தைகளில் ஈடுபட்டுள்ளேன். அதுமாத்திரமல்ல அவர்களுக்கான பயிற்சிகளை முழுமையாக வழங்குவதற்கான வசதிகள் மட்டக்களப்பு வைத்தியசாலையிலே தற்போது போதுமான கட்டிடவசதிகள் இல்லாத காரணத்தினால்தான் அந்த உள்ளக பயிற்சிநெறிகளை வழங்க முடியாதுள்ளதாக அங்கிருந்து தகவல் கிடைத்தது. எனவே அவ்வாறான நிலையில் அந்தபயிற்சிகளில் ஒருசில பிரிவை தற்காலிகமாக காத்தான்குடி தள வைத்தியசாலையிலே அமைக்க முடியுமெனவும், இதற்குபோதுமான கட்டிடவசதிகள் இருப்பதாகவும் அதன் மூலம் மட்டக்களப்பு வைத்திசாலையோடு காத்தான்குடி வைத்தியசாலையும் இணைந்து, இதற்கான உள்ளக பயிற்சிகளை வழங்க முடியுமென்ற ஆலோசனையை பல்கலைக்கழக மானியங்கள் ஆணைக்குழுவுக்கு முன்வைத்துள்ளேன். அந்தஅடிப்படையில் தான் உயர்கல்வி அமைச்சு, தொடர்பாக சில ஆலோசனைகளையும் ஆராய்ச்சிகளையும் செய்ததே தவிர பாராளுமன்ற உறுப்பினர் அரியநேத்திரன் கூறியதைப்போல உள்ளக பயிற்சிகளை காத்தான்குடிக்கு முழுமையாக மாற்றுவதற்கான எந்தவொரு நடவடிக்கையும் மேற்கொள்ளப்படவில்லை. இதுமுற்றுமுழுதான பொய்யானதொரு கூற்றாகும். இது மாத்திரமல்ல அதிலும் இன்னும் அவ்வாறு மாற்றுவதற்கான எந்தவொரு தீர்மானமும் எடுக்கப்படவில்லை. ஒருசில பயிற்சிகளை மாத்திரம் காத்தான்குடி தள வைத்தியசாலையில் மாற்றுவது தொடர்பான ஒரு ஆலோசனை மாத்திரமே முன் வைக்கப்பட்டது. எனவே இவ்வாறு பாராளுமன்ற உறுப்பினர் அரியநேத்திரன், சமூக ரீதியிலும் இன ரீதியிலும் சிந்திப்பதை தவிர்த்துக் கொள்ள வேண்டும். கிழக்கு பல்கலைக்கழகத்தில் இருக்கின்ற பயிற்சிகளில் ஒருசில பயிற்சிகளை மாத்திரம் காத்தான்குடி தள வைத்தியசாலையில் மாற்றுவது எந்தவித பாதிப்பையும் ஏற்படுத்தபோவது இல்லை. ஆனால் காத்தான்குடி தள வைத்தியசாலையும் மட்டக்களப்பு வைத்தியசாலையும் இணைந்ததாகவே செயற்படும். ஆகவே இவ்வாறு காத்தான்குடி வைத்தியசாலைக்கு இடம் மாற்றுவது என்பது ஒரு முஸ்லிம்கள் செறிந்து வாழ்கின்ற பகுதிக்கு இடம் மாற்றுவது என்றால் மட்டக்களப்பு வைத்தியசாலையையும் ஒரு தமிழ் வைத்தியசாலையாக பாராளுமன்ற உறுப்பினர் அரியநேத்திரன் கருதுகின்றாரா? எனவே மட்டக்களப்பில் காத்தான்குடியிலும் இருக்கும் வைத்தியசாலைகள், மட்டக்களப்பு மாவட்ட மக்களுக்கான வைத்தியசாலையே தவிர முஸ்லிம்கள், தமிழ் மக்கள் என்று மக்களை பிரித்து தொடர்ந்தும் இவ்வாறான இனவாத கீழ்த்தரமான அரசியல் செய்வதிலிருந்து பாராளுமன்ற உறுப்பினர் அரியநேத்திரன் முழுமையாக தன்னை விலக்கிக் கொள்ள வேண்டுமென்று இந்தசந்தர்ப்பத்திலே நான் கேட்டுக்கொள்ள விரும்புகின்றேன். நாங்கள் முப்பது வருடகால யுத்தத்தின் பின்னர் இனவாதத்தினை அழித்து ஜனாதிபதி தலைமையில் இன்று இனங்கழுக்கிடையில் ஒருபரஸ்பர உறவினை வளர்த்து வருகின்றோம். இந்த சூழ்நிலையில் கிழக்கு பல்கலைகழகத்தின் உடைய 6 பயிற்சிகளில் ஒரு பயிற்சியினை காத்தான்குடியில் அமைய வேண்டுமென கோருவதில் என்னதவறு இருக்கிறது. என்று அவ்வறிக்கையில் குறிப்பிடப்பட்டுள்ளது.


text: {{Infobox settlement | name = புவனேசுவரம் | native_name = புவனேசுவர் (ஒடியா:,ஆங்கிலம்:Bhubaneswar) ஒடிசா மாநிலத்தின் தலைநகராகும். இது பண்டைய கலிங்க நாட்டின் தலைநகராகவும் விளங்கியது. இங்கு கோவில்கள் மிகுந்திருப்பதால் இந்தியாவின் கோவில் நகரம் என்றும் வழங்கப்படுகிறது. 1948-ஆம் ஆண்டு புவனேசுவர் இன்றைய ஒடிசாவின் தலைநகரமாக ஆக்கப்பட்டது. இதனுடைய மக்கள் தொகை 10 இலட்சத்திற்கும் கூடுதலாகும். போக்குவரத்து சாலை ஒடிசா போக்குவரத்துக் கழகத்தின் தலைமையகம் இங்குள்ளது. புவனேசுவர் பேருந்து நிலையம் நகரில் இருந்து 8 கிலோமீட்டர் தொலைவில் பர்முண்டா என்னுமிடத்தில் அமைந்துள்ளது. இங்கிருந்து இதன் அண்டை மாநிலங்களான ஆந்திரா, மேற்கு வங்காளம், சார்க்கண்டு ஆகிய மாநிலங்களுக்கு பேருந்து வசதி உள்ளது. தொடர்வண்டி கிழக்குக் கடற்கரை இரயில்வேயின் தலைமையகம் புவனேசுவரில் உள்ளது. புவனேசுவர் இரயில் நிலையம் நாட்டின் முதன்மையான நிலையங்களுள் ஒன்று. இங்கிருந்து புது தில்லி, மும்பை, சென்னை, சென்னை, கொல்கத்தா, பெங்களூரு முதலிய பெருநகரங்களுக்கு தொடர்வண்டி வசதி உள்ளது. நகர் எல்லைக்குள் மொத்தம் ஐந்து இரயில் நிலையங்கள் உள்ளன. வான்வழிப் போக்குவரத்து புவனேசுவர் விமானநிலையம் என்றறியப்படும் பிசூ பட்நாயக் விமான நிலையமே ஒடிசாவில் உள்ள ஒரே பெரிய வானூர்தி நிலையமாகும். இங்கிருந்து நாட்டின் பல்வேறு முக்கிய பகுதிகளுக்கும் போக்குவரத்து வசதி உள்ளது. ஆட்சிப் பிரிவுகள் இந்த நகரத்தை புவனேசுவர நகராட்சி நிர்வகிக்கிறது. இந்த நகரத்தில் 67 நகர்மன்றங்கள் உள்ளன. ஒவ்வொரு நகர்மன்றத்திலும் வசிக்கும் மக்களால் ஒருவர் தேர்ந்தெடுக்கப்பட்டு, நகராட்சி மன்ற உறுப்பினர் ஆவார். இவருக்கு ஐந்தாண்டு கால பதவி வரம்பு இருக்கும். இவர்கள் போக்குவரத்து வசதிகளை ஏற்படுத்துவதையும், பள்ளி, மருத்துவமனை போன்றவற்றை ஏற்படுத்துவதையும் நிர்வகிப்பதையும் செய்ய வேண்டும். ஒடிசா அரசின் தலைமையகம் இங்குள்ளது. இங்கு ஒடிசா சட்டமன்றம் இயங்கும். இங்கு மாவட்ட நீதிமன்றமும், கீழமை நீதிமன்றமும் உள்ளன. தட்பவெப்ப நிலை சான்றுகள் இணைப்புகள் புவனேசுவர் நகராட்சி புவனேசுவர் நகராட்சிக் குழுமம் புவனேசுவரில் சுற்றுலாத் தளங்கள் இந்திய மாநிலங்களின் தலைநகரங்கள் ஒரிசா மாநிலத்திலுள்ள ஊர்களும் நகரங்களும் ஒரிசாவிலுள்ள மாநகரங்கள் கோர்த்தா மாவட்டம் புவனேஸ்வர் பண்டைய இந்திய நகரங்கள்


text: பகிடிவதை முறைப்பாடுகளுக்கு விசேட அலுவலகம் செய்தி | August 7, 2018 10:59 am பல்கலைக்கழகங்களில் மற்றும் உயர் கல்வி நிறுவனங்களில் நடத்தப்படும் பகிடிவதை தொடர்பான முறைப்பாடுகளை முறையிடுவதற்கு விசேட அலுவலகம் ஒன்று ஸ்தாபிக்கப்பட்டுள்ளதாக பல்கலைக்கழக மானியங்கள் ஆணைக்குழு தெரிவித்துள்ளது. அந்த வகையில் பகிடி வதை தொடர்பான முறைப்பாடுகளை பதிவு செய்வதற்கான அலுவலகமானது அரச விடுமுறை நட்கள் தவிர்ந்த ஏனைய நாட்களில் காலை 8.30 மணி தொடக்கம் மாலை 4.00 மணி வரை செயற்படவுள்ளது. அத்துடன் 011 2123700 என்ற தொலைபேசி இலக்கத்துடனும் தொடர்பு கொண்டு பகிடிவதை தொடர்பான முறைப்பட்டினை முன்வைக்க முடியும் எனவும் குறிப்பிட்டுள்ளது. எபோலா உயிர்ப்பலி 1,900 ஆக உயர்வு சுற்றுலாப் பயணிகளின் வருகை அதிகரிப்பால் யாழ்ப்பாணத்தில் கடலுணவின் விலைகள் அதிகரிப்பு! யாழ். மாவட்டத்தில் 11 ஆயிரத்து 788 ஹெக்ரேயர் நிலப்பரப்பில் நெற்செய்கை! 1900 ஏக்கரில் இம்முறை காலபோக நெற்செய்கை மேற்கொள்ள முடியாத நிலை.


"https://ta.wikipedia.org/w/index.php?title=டாலஸ்_மேவரிக்ஸ்&oldid=1349283" இருந்து மீள்விக்கப்பட்டது


ஆரியச் சூழ்ச்சியும் தந்தை பெரியார் காட்டும் வழியும் 9/9 - பெங்களூரு முத்துச்செல்வன் - அகர முதல ஆரியச் சூழ்ச்சியும் தந்தை பெரியார் காட்டும் வழியும் 9/9 – பெங்களூரு முத்துச்செல்வன் இலக்குவனார் திருவள்ளுவன் 20 November 2016 No Comment (ஆரியச் சூழ்ச்சியும் தந்தை பெரியார் காட்டும் வழியும் 8/9 தொடர்ச்சி) ஆரியச் சூழ்ச்சியும் தந்தை பெரியார் காட்டும் வழியும் அத்துடன் பெரியார் இந்தி எதிர்ப்புப் போராட்டத்தை நடத்தியபோது. “இந்தியால் தமிழ் கெட்டுவிடும் என்பதற்காக நான் வருத்தப்படவில்லை. இந்தியால் மட்டுமல்ல வேறெந்த மொழியாலும் நமது மொழியைப் பொறுத்தவரையில் கெட்டுவிடாது. ஆனால், இந்தியால் நமது பண்பாடு அடியோடு அழிந்துவிடும். இப்போதே வடமொழி நம் நாட்டில் புகுந்து, நமது பண்பாடு எவ்வளவு கெட்டுவிட்டது?” என்று கருத்தறிவித்துள்ளார் என்பதும் குறிப்பிடத்தக்கது. (விடுதலை 15.8.1948). தமிழை எம்மொழியாலும் அழிக்க முடியாது என்பதில் தந்தை பெரியார் உறுதியாக இருந்துள்ளார் என்பதையே மேற்கண்ட வரிகள் மெய்ப்பிக்கின்றன. இதற்கு நாம் என்ன செய்ய வேண்டும் என்பதைத் தந்தை பெரியாரே விளக்கியுள்ளார். 1.8.1938 –இல் திருச்சியில் நடைபெற்ற இந்தி எதிர்ப்புப் படை வழிஅனுப்பு விழாவில் ஆற்றிய உரையாயினும் இன்றும் – சமற்கிருதத் திணிப்புச் சூழலில் – தேவைப்படுவதாகவே உள்ளதை உணரலாம். “இன்று இக்கொடுமையில் இருந்து தப்புவதற்குத் தமிழ்மக்களுக்கு வேண்டியது – முதலாவது ஒற்றுமையாகும். நிலைகுலைந்த தமிழ்மக்கள் முதலில் நிலைபெற வேண்டும்; ஒன்று சேர வேண்டும்; சில்லறை கருத்து வேறுபாடுகளை, பொறாமையை விட்டு, உடன்பிறப்பு உணர்ச்சி கொள்ள வேண்டும். தங்கள் தங்கள் வாழ்க்கையில் எந்தப் பாகத்தை இந்த அருமையான – முதன்மையான செயலுக்கு உதவலாம் என்று கவலை கொள்ள வேண்டும். ... ... எதிரிகள் கொடுங்கோன்மையை ஒழிக்க – தங்கள் தங்களைப் பொறுத்தவரை எவ்வளவு தூரம் தியாகத்தைச் செய்யலாம் என்று நன்றாய் எண்ணி முடிவுக்கு வந்து வெளியில் புறப்பட்டுவிட வேண்டும். இத்தியாதி காரியங்கள் செய்யாவிட்டால், இந்த 50 அல்லது 100 ஆண்டுகளுக்குள் தமிழ்மக்கள் அடைந்துள்ள சுதந்திரம், மானம், சமத்துவம் எல்லாம் நாசமாகிப் பழைய வர்ணாசிரம தர்ம நிலைக்குப் போய்ச் சேர்ந்துவிடுவோம் என்பதை நன்றாக உணருங்கள்.” – விடுதலை 2.8.1938. சமற்கிருதம் குறித்துப் பார்ப்பனர்கள் ஒற்றுமையாகக் கருத்துகளைத் தெரிவித்து வருகின்றனர். அந்த ஒற்றுமை உணர்வு நம்மிடையே உள்ளதா என்பது ஐயத்திற்குரியதாகவே உள்ளது. தமிழர்களுக்கு இன உணர்ச்சி குறைந்ததற்கு, ஆரியம் சமயத்துறையில் ஆதிக்கம் பெற்றதும் ஆங்கிலம் அரசியல் முதலிய பல துறைகளில் ஆதிக்கம் பெற்றதாலுமே தமிழர்களுக்குள் இனவுணர்ச்சி வலிமை பெறவில்லை என்பது மட்டுமல்லாமல் இருந்த உணர்வும் குறைந்துவிட்டது என்று வருந்தும் பெரியார், “மொழி உணர்ச்சி இல்லாதவர்களுக்கு நாட்டு உணர்ச்சியோ, நாட்டு நினைவோ எப்படி வரும்? நம் பிற்காலச் சந்ததியினர்க்காவது சிறிது நாட்டு உணர்ச்சி ஏற்படும்படிச் செய்ய வேண்டுமானாலும் மொழி உணர்ச்சி சிறிதாவது இருந்தால்தான் முடியும். அன்றியும், சமுதாய இன உணர்ச்சி சிறிதாவது இருக்க வேண்டுமானாலும் மொழி உணர்ச்சி இருந்தால்தான் முடியும்” என்று தமிழர்களுக்கு அறிவுறுத்தியுள்ளார் (விடுதலை 25.7.1972) தமிழரிடையே வளர வேண்டிய ஒற்றுமை உணர்வு குறித்துத் தந்தை பெரியார் கூறும் ஒவ்வொரு சொல்லும் நமக்குப் பாடமல்லவா? நம்மிடையே அந்த உணர்வு உள்ளதா? “சில்லறை கருத்து வேறுபாடுகளை, பொறாமையை விட்டு, உடன்பிறப்பு உணர்ச்சி கொள்ள வேண்டும்.” என்று கூறுகிறாரே! தமிழ்நாட்டின் பொதுச் சிக்கல்களை எடுத்து வைப்பதிலும் அவற்றுக்குத் தீர்வு காண்பதிலும் அத்தகைய உணர்வு உள்ளதா என்பதை எண்ணிப் பார்ப்பீர்! பெரியார் கூறியவாறு ஒற்றுமை உணர்வை நாம் பெற்றோமானால், இந்தித்திணிப்பு, சமற்கிருதத்திணிப்பு முதலான ஆரியச் சூழ்ச்சிகளை முறியெடுத்து நம்மொழியையும் நம் இனத்தையும் காக்கலாம். – பெங்களூரு முத்துச்செல்வன் Topics: கட்டுரை Tags: ஆரியச் சூழ்ச்சி, இந்தி, சமற்கிருதம், தமிழ், பண்பாடு, பெங்களூரு முத்துச்செல்வன், விடுதலை பெரியார் படி – சு.ஒளிச்செங்கோ « தமிழ் இலக்கிய, இலக்கணச் சொற்கூறுகளும் சொல்லடைவும் – வலைத்தளம் அறிமுகம் வ.உ.சிதம்பரனாரின் மெய்யறம் 35 (2.05) – இன்பந் துய்த்தல் »


text: எட்டயபுரம் (ஆங்கிலம்:Ettayapuram), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், எட்டயபுரம் வட்டத்தில் இருக்கும் ஒரு பேரூராட்சி ஆகும். இது மகாகவி சுப்பிரமணிய பாரதி பிறந்த ஊர். மேலும் சங்கீத மும்மூர்த்திகளுள் ஒருவரான முத்துசாமி தீட்சிதர் தன்னுடைய கடைசி நாட்களை பாளையக்காரர் எட்டப்பன் ஆதரவில் இங்கு கழித்தார். உமறுப் புலவரும் இங்கு வாழ்ந்து மறைந்துள்ளார். அமைவிடம் தூத்துக்குடிக்கும் - கோவில்பட்டிக்கும் இடையே அமைந்த எட்டயபுரம், தூத்துக்குடியிலிருந்து 43 கிமீ தொலைவிலும், கோவில்பட்டியிலிருந்து 15 கிமீ தொலைவிலும் உள்ளது. பேரூராட்சி அமைப்பு 2011-ஆம் ஆண்டு மக்கள் தொகை கணக்கெடுப்பின்படி 3,646 வீடுகள் கொண்ட இப்பேரூராட்சியின் மக்கள்தொகை 12,772 ஆகும் 17.5 சகிமீ பரப்பும், 15 வார்டுகளும், 88 தெருக்களும் கொண்ட இப்பேரூராட்சி விளாத்திகுளம் (சட்டமன்றத் தொகுதி)க்கும், தூத்துக்குடி மக்களவைத் தொகுதிக்கும் உட்பட்டது. வரலாறு எட்டயபுரத்தின் இயற்பெயர் இளச நாடு என்பதாகும். பாண்டிய மன்னர்கள் வசம் இருந்த இப்பகுதி பின்னர் எட்டப்பனைப் பாளையக்காரனாகக் கொண்டிருந்தது. எட்டப்பன் வழித்தோன்றல்களின் ஏறத்தாழ 150 ஆண்டு கால ஆட்சியின் காரணமாக இவ்வூரின் பெயர் எட்டயபுரம் என்று வழங்கலாயிற்று. தற்போதும் சிலர் இவ்வூரை இளசை என்றே குறிப்பிடுகின்றனர். மக்கள் தொழில் இங்குள்ள மக்கள் பெரும்பாலும் நெசவுத்தொழிலில் ஈடுபட்டுள்ளனர். அதைத் தவிர தீப்பெட்டித் தொழிற்சாலைகளிலும் பணிபுரிகின்றனர். ஒரு சிலர் வேளாண்மையும் செய்கிறார்கள். இருப்பினும் மேற்கூறிய அனைத்து தொழில்களும் நலிவடைந்துள்ள நிலையில் இவ்வூர்மக்கள் சென்னை போன்ற பெருநகரங்களில் பலசரக்குக் கடை, போன்ற இடங்களில் வேலை செய்யத் துவங்கியுள்ளனர். நெசவுத் தொழில் இங்குள்ள மக்கள் பெரும்பாலும் பருத்தி இழைகளைக் கொண்டு கைத்தறி ஆடை நெசவு செய்கின்றனர். கைத்தறிகளில் அதிக வேலைப்பாடுகளுடன் நெசவு செய்ய முடிவதில்லை. தற்போது தேசிய உடையலங்கார தொழில்நுட்பக் கல்லூரி நிறுவனத்தார் இவர்களுக்கு ஜக்கார்டு தறிகளைப் பயன்படுத்துவதில் பயிற்சி அளித்து வருகின்றனர். இத்தறிகளில் துளையிடப்பட்ட அட்டைகளின் (Punched cards) துணையுடன் அதிக வேலைப்பாடுகளுடைய ஆடைகளை உருவாக்க முடியும். நெசவு சார்ந்த பிற பணிகளான சாயமிடுதல், பருத்தி நூலைப் பண்படுத்துதல் போன்றவற்றிலும் ஈடுபட்டுள்ளனர். தீப்பெட்டித் தொழில் நெசவிற்கு அடுத்தபடியாக தீப்பெட்டித் தொழிலில் பலர் ஈடுபட்டுள்ளனர். இவர்கள் தீப்பெட்டிகளைத் தயாரிப்பதிலும், எரிமருந்தை குச்சிகளில் ஏற்றுவதிலும், மருந்துடன் கூடிய குச்சிகளை பெட்டிகளில் அடைப்பதிலும் ஈடுபட்டுள்ளனர். இத்தொழிலில் பெரும்பாலும் மகளிரும் சிறார்களும் பணி புரிகின்றனர். தானியங்கி தீப்பெட்டித் தொழிற்சாலைகளின் வருகையினாலும், தீப்பெட்டிகளின் பயன்பாடு குறைந்துள்ளதாலும் இத்தொழில் பாதிக்கப்பட்டுள்ளது. வேளாண்மை தொடர்ச்சியான வறட்சி மற்றும் ஊட்டம் குறைவான மண் வகையின் விளைவாக விவசாயம் பெரிதும் பாதிக்கப்பட்டுள்ளது. பருத்தி, சூரிய காந்தி போன்ற பயிர்கள் விளையும் கருப்பு மண் வகை நிலம் இங்கு அதிகம். பாரதியின் பிறப்பிடம் மகாகவி பாரதியார் என்றழைக்கப்படும் சுப்பிரமணிய பாரதி இங்கு 1882-ம் ஆண்டு டிசம்பர்த் திங்கள் 11-ம் நாள் பிறந்தார். சிறந்த எழுத்தாளராகவும் தத்துவவாதியாகவும் இருந்த அவர் இந்திய விடுதலைப் போராட்டத்திலும் ஈடுபட்டார். அவர், இங்குள்ள "இராசா மேல்நிலைப் பள்ளி"யில் பயின்று வந்த பொழுது தன்னுடைய 11-ம் வயதிலேயே கவி புனையும் ஆற்றலைக் கொண்டிருந்தார். அதன் பின்னர், அவர் தனது வாழ்வின் பல கட்டங்களில் எட்டயபுரத்து பாளையக்காரரால் ஆதரிக்கப்பட்டார். எட்டப்பன் எட்டப்பனைப் பற்றி முரண்பாடான கருத்துக்கள் நிலவுகின்றன. வீரபாண்டிய கட்டபொம்மனை ஆங்கிலேயரிடம் காட்டிக் கொடுத்ததால் பலரும் எட்டப்பனை இழித்துரைப்பர். பிற்பாடு காட்டிக் கொடுக்கும் எவரையும் எட்டப்பன் என்றுரைக்கும் வழக்கம் உருவாயிற்று. எனினும், இவ்வூர் மக்களுக்கு அவர் வழிவந்தவர்கள் செய்த நற்பணிகளுக்காகவும், முத்துசாமி தீட்சிதர், பாரதி போன்றோரை ஆதரித்தமையாலும் இவருக்கு நற்பெயரும் உண்டு. சுற்றுலா வரலாற்றுச் சிறப்புடைய இவ்வூருக்கு தொடர்வண்டி மூலமாகச் சென்னையிலிருந்தும் பெங்களூரிலிருந்தும் பிற பகுதிகளிலிருந்தும் கோவில்பட்டி வரை வந்து பிற்பாடு சாலை வழியாக (15 கி.மீ. தொலைவு) வரலாம். மதுரை (82 கி.மீ. தொலைவு) , தூத்துக்குடி (50 கி.மீ. தொலைவு) மற்றும் திருநெல்வேலி (கோவில்பட்டி வழியாக) நகரங்களுடன் சாலை இணைப்பும் உள்ளது. இவ்வூரில் காணத்தக்க இடங்கள் பாரதி நினைவு மணி மண்டபம் பாரதி பிறந்த வீடு முத்துசாமி தீட்சிதர் நினைவிடம் உமறுப் புலவர் தர்கா எட்டப்பன் அரண்மனை மாவீரன் அழகுமுத்துக்கோன் அரண்மனை அருகாமையிலுள்ள பார்க்கக் கூடிய இடங்கள் வீரபாண்டிய கட்டபொம்மன் கோட்டை - பாஞ்சாலங்குறிச்சி. எப்போதும் வென்றான் நீர்த்தேக்கம் - எப்போதும் வென்றான். கட்டபொம்மன் நினைவிடம் - கயத்தாறு. அருள்மிகு சோலைசாமி திருக்கோவில் - எப்போதும் வென்றான் எட்டயபுரத்துக்கு பெருமை சேர்த்தவர்கள் எட்டயபுரம் பாரதி ஆய்வாளர் - பத்திரிகை ஆசிரியர் தி.முத்து கிருஷ்ணன் 'பாரதியார் வாழ்க்கைச் சரித்திரம்', பாரதியின் இசைஞானம் குறித்து 'நல்லதோர் வீணை' நூல்களும், தினமலர் பத்திரிகை நிறுவனர் டி.வி. இராமசுப்பையர் வாழ்க்கை வரலாற்றைச் சித்தரிக்கும் 'கடல் தாமரை' என்ற நூலும் எழுதியுள்ளார். நல்ல மேடைப் பேச்சாளர். கே.கே.ராஜன், சிறுகதை எழுத்தாளர். வார இதழ், மாத இதழ்களில் எல்லாவற்றிலும் நூற்றுக்கணக்கான கதைகள் எழுதியுள்ளார். இவர் சகோதரர் கே. கருணாகரப் பாண்டியன் எட்டயபுரம் வரலாறு (History of Ettayapuram) என்ற தலைப்பில் ஆய்வு செய்து ஆய்வியல் நிறைஞர் (M.Phil) பட்டம் பெற்றார் "எட்டயபுரம் வரலாறு" என்ற நூலை முதுபெரும் எழுத்தாளர் வே.சதாசிவன், மா.இராஜாமணி, இளசை மணியன் ஆகியோர், 400 ஆண்டுக் காலப் பழமையைத் தொகுத்து மக்களுக்கு அளித்துள்ளனர். எட்டயபுரத்தில் பிறந்த பெண்பாற்புலவர் சுப்பம்மாள் 'குமாரகீதம்' என்ற நூலை இயற்றியுள்ளார். 'இந்தியா' பத்திரிகையின் மூலப் பிரதிகளை ஆய்வு செய்து, 'பாரதி தரிசனம்' என்ற நூலை இளசை மணியன் எழுதியுள்ளார். ஆனந்த விகடன் நடத்திய சிறுகதைப் போட்டியில் 'மண்வெறி' என்ற சிறுகதைக்கு முதல் பரிசு பெற்றவர் வே. சதாசிவன். அதே விகடனில் 'ஆசைப்பந்தல்' என்ற கதைக்கு முத்திரை பெற்றவர் சீதாலட்சுமி. இவரின் சுமார் 63 சிறுகதைகள் பல பத்திரிகைகளில் வந்திருக்கின்றன. மேலும் இவர் 'கலைஞர் பாமலர் நூறு' என்ற ஒரு வரலாற்று நூலை மரபுக் கவிதைகளாக எழுதி, மேழிச் செல்வி என்ற பெயரில் வெளியிட்டுள்ளார். எட்டயபுரத்தைச் சேர்ந்த குருகுகதாஸ்பிள்ளை, 'திருநெல்வேலி சீமைச் சரித்திரம்' என்ற வரலாற்று நூலை எழுதியுள்ளார். இவர் மகன் கு.பக்தவத்சலம், கவிஞர். எட்டயபுரத்தில் தோன்றிய எச்.ஏ. அய்யர், இந்திய தேசிய இராணுவத்தில் மிகத் தீவிரமாக ஈடுபட்டார். இவர் நேதாஜி பற்றி ஆங்கிலத்தில் ஒரு புத்தகம் எழுதியுள்ளார். இராஜாமணி, 'வீரன் அழகுமுத்து யாதவ்' என்ற நூலை எழுதிப் பெருமை சேர்த்துள்ளர். இளசை அருணா என்பவர் எழுதிய 'கரிசல் மண்' என்ற புத்தகத்தில் மண்ணின் மைந்தர்களின் வரலாற்றை எழுதியுள்ளார். எட்டயபுரம் கோபி கிருஷ்ணன், சோதிடத்தில் நிறைய புத்தககள் எழுதியவர். பல வார இதழ்களில் சோதிடக் குறிப்புகள் எழுதியவர். எட்டயபுரம் ஸ்ரீலஸ்ரீ நாகலிங்க ஜோதி ஸ்ரீ சுப்பையா சுவாமிகள் - இன்னும் இளசை சுந்தரம், இளசை ஜமால், இளசை கணேஷ், மரிய செல்வம், புலவர் பார்வதி மாரியப்பன், ஜீவா திலகம், சோலைச் சாமி. ஆகிய எழுத்தாளர்கள் இந்த மண்ணுக்குச் சொந்தம். எட்டயபுரம் என்ற நூலைக் கவிஞர் கலாப்பிரியா எழுதியுள்ளார். எழுத்தாளர்கள் மட்டுமல்ல,பொறியாளர் மு.மலர்மன்னன், மா.முத்து, சங்கர வாத்தியார், எஸ். ராமசுப்பு, மாறன், கண்ணன் ஆகிய ஓவியர்களும் இந்தக் கரிசல் மண்ணுக்குச் சொந்தமானவர்கள். அந்தக் காலத்தில் வானொலியில் நிறையப் பாடிய எட்டயபுரம் நரசிம்மன் இந்த ஊர்க்காரர்தான் மேற்கோள்கள் வெளி இணைப்புகள் தமிழ்நாடு அரசு இணைய தளம் சுற்றுலா தொடர்பான தகவல் தமிழ்நாட்டுச் சுற்றுலா மையங்கள் தூத்துக்குடி மாவட்டத்தில் உள்ள பேரூராட்சிகள் பாளையங்கள்


கோலாலம்பூர் ஆக 5 தற்போதைய நெருக்கடியான காலகட்டத்தில் மத்திய அரசாங்கத்திற்கான ஆதரவை அம்னோ மீட்டுக் கொள்வது ஒரு பொருத்தமான செயல் அல்ல என கெராக்கான் தேசிய தலைவர் டத்தோ டோமினிக் லாவ் கூறினார். கோவிட் 19 தாக்கத்தால் நாடு மோசமான நிலையை நோக்கி சென்று கொண்டிருக்கிறது என்பதை அரசியல் தலைவர்கள் உணர்ந்து கொள்ள வேண்டும். இந்த நெருக்கடியான காலகட்டத்தில் அரசியல் பேதத்தை ஒதுக்கி வைத்துவிட்டு மக்களை காப்பாற்றுவதில் மட்டும்தான் அரசியல் தலைவர்கள் கவனம் செலுத்த வேண்டும். இந்த காலகட்டத்தில் பெரிக்காத்தான் நேஷனல் அரசாங்கத்திற்கான ஆதரவை மீட்டுக் கொள்வதாக அம்னோ செய்துள்ள முடிவு நியாயமாக தெரியவில்லை என்றார் அவர். தற்போதைக்கு கோவிட் 19 தொற்றை எதிர்த்துப் போராடுவதில் நடப்பு அரசாங்கத்திற்கு நாம் அனைவரும் ஒன்றிணைந்து தோள் கொடுக்க வேண்டும் என அவர் வலியுறுத்தினார். நாட்டில் கோவிட் 19 தொற்று ஒரு முடிவுக்கு வந்த பிறகு அரசியல் கட்சிகள் தங்களின் அரசியல் பலத்தை காட்டலாம் என டத்தோ டோமினிக் ஆலோசனை கூறினார். பிரதமர் டான் ஸ்ரீ முஹிடின் யாசின் தலைமையிலான பெரிக்காத்தான் நேஷனல் அரசாங்கத்திற்கான ஆதரவை மீட்டுக் கொண்டதாக கடந்த சில தினங்களுக்கு முன் அம்னோ உச்ச மன்றம் அறிவித்தது.


text: அகிலத்திரட்டு அம்மானை |இது சார்பு கட்டுரைகளின் பாகமான அய்யாவழி |அய்யாவழியின் வரலாறு| |கோட்பாடுகள்| |புனித நூல்கள்| |வழிபாட்டுத்தலங்கள்| |சமயவியல்| |சமயச்சடங்குகள்| |சார்ந்த நம்பிக்கைகள்| 'அகிலத்திரட்டு அம்மானை' பத்தொன்பதாம் நூற்றாண்டின் மத்தியில் தோன்றிய சமயமான அய்யாவழியின் புனித நூலாகும். இதனை சுருக்கமாக அகிலம் என்றும் அழைப்பர். இது அய்யாவழி புராண வரலாற்றின் தொகுதியாகவும் விளங்குகிறது. அம்மானை வடிவில் இயற்றப்பட்ட நூல்களுள் மிகப்பெரியதான அகிலம், கொல்லம் ஆண்டு 1016 கார்த்திகை மாதம் 27-ஆம் தியதி இறைவனால் அருளப்பட்டு, அய்யா வைகுண்டரின் சீடர்களுள் ஒருவரான அரி கோபாலன் சீடரால் எழுத்து வடிவம் கொடுக்கப்பட்டதாக நம்பப்படுகிறது. பொருளடக்கம் வரலாறு[தொகு] அகிலத்தைப்பற்றி சீடர் அரி கோபாலன் கூறும் போது, இறைவனை பணிந்து இரவு தூங்கும் பொழுது இறைவன் அவரருகில் சென்று அகிலத்தின் முதற்பகுதியான 'காப்பு' பகுதியின் முதல் சீரான 'ஏர்' -ஐ கூறி மீதிப்பகுதியை 'உன் மனதின் அகமிருந்து கூறுவேன்' என்றதாக கூறுகிறார். ஏறத்தாழ நூறு ஆண்டுகள் பனை ஓலையில் பாதுகாக்கப்பட்டு வந்த அகிலத்திரட்டு அம்மானை கி.பி 1939-ஆம் ஆண்டு அச்சிடப்பட்டது. ஆகிலத்தின் படி இந்நூல் இறைவன் கலி யுகத்தை மாற்றி தர்ம யுகத்தை மலரச்செய்யும் பொருட்டு உலகில் அவதரித்த காரண-காரியத்தை கூறுவதாகும். இது வைகுண்டரைப் பற்றிய வரலாற்று நிகழ்வுகளையும், சம்பவங்களையும் புது வடிவம் கொடுக்கப்பட்ட பழைய இந்து புராணங்களுடனும், இதிகாசங்களுடனும் இணைத்து, வேதம் முதலிய அனைத்து சாஸ்த்திரங்களுடைய கருத்துக்களின் தொகுதியாக விளங்குகிறது. இது உலகம் தோன்றியது முதல் தர்ம யுகம் வரையிலான அனைத்து நிகழ்வுகளையும் அய்யா நாராயணர் அன்னை லெட்சுமி தேவியிடம் எடுத்துரைப்பதாக அமைந்திருக்கிறது. அகிலம் அரி கோபாலன் சீடரால் இயற்றப்பட்டாலும் அதில் என்ன எழுதப்பட்டிருக்கிறது என்று அவருக்கு தெரியாது. அவர் ஒரு கருவியாக மட்டும் பயன்படுத்தப்பட்டிருக்கிறார். அய்யா வைகுண்டம் சென்றதும் அது வரை திறக்கப்படாத ஏடு கட்டவிழ்க்கப்பட்டது. அப்போது அதிலே அய்யாவழிக்கான வழிமுறைகள் கூறப்பட்டிருந்தன. அதைப்பின்பற்றி சீடர்கள் அய்யாவழியை பரப்பலாயினர். நூல் மற்றும் எழுத்து முறை[தொகு] அகிலம் இரண்டு பிரிவுகளாக பிரிக்கப்பட்டிருக்கின்றன. உலகம் தோன்றியது முதல் வைகுண்ட அவதாரத்துக்கு முன்பு வரையிலான சம்பவங்கள் முதல் பகுதியாகவும், வைகுண்ட அவதாரம் முதல் வைகுண்டர் துதி சிங்காசனத்தில் இருந்து ஈரேழுலகையும் ஆளும் தர்ம யுகம் வரையுலான நிகழ்வுகள் இரண்டாம் பகுதியாகவும் அமைக்கப்பட்டிருக்கின்றன. அகிலம் தமிழில் செய்யுள் வடிவில் இயற்றப்பட்டிருக்கிறது. இதில், அம்மானை முறையில் அதிகமாக கையாளாப்படும் இரு எழுத்து முறைகளான விருத்தம் மற்றும் நடை பெரும்பாலான பகுதிகளில் பயன்படுத்தப்பட்டிருக்கிறது. மேலும் வெண்பா, முதலிய பல இலக்கண முறைகள் அகிலத்தில் கையாளப்பட்டிருக்கின்றன. நூல் பகுப்பு[தொகு] படிப்போரின் வசதிக்காக அகிலம், பதினேழாக பகுக்கப்பட்டுள்ளது. அகிலம் ஒன்று, இரண்டு, மூன்று... என்றவாறு பெயரிடப்பட்டுள்ளன. அகிலம் ஒன்று[தொகு] அகிலத்திரட்டின் முதற்பகுதியான அகிலம் ஒன்று மூன்று நீதம், மற்றும் நீடிய யுகம், சதுர யுகம், நெடிய யுகம், கிரேதா யுகம் ஆகிய நான்கு யுகங்கள் பற்றிய செய்திகளை கூறுவதாக அமைந்திருக்கிறது. அதுமட்டுமல்லாமல் காப்பு, அரிகோபாலன் சீடரின் அவையடக்கம் உட்பட பல பகுதிகள் இதனுள் வருகின்றன. இவற்றையும் பார்க்கவும்[தொகு] |விக்கிமூலத்தில் பின்வரும் தலைப்பிலான எழுத்தாக்கம் உள்ளது:|


text: ஒலிம்பியாவின் சேயுஸ் சிலை (Statue of Zeus at Olympia) கிமு 433 இல் பீடியசு என்னும் கிரேக்கச் சிற்பியால் கிரீஸ் நாட்டில் செதுக்கப்பட்டது. இது பண்டைய உலகின் ஏழு அதிசயங்களில் ஒன்றாகக் கருதப்படுகிறது. கிபி 394 இல், இது கொன்ஸ்தந்தினோப்பிள் (தற்கால இஸ்தான்புல்) நகருக்கு எடுத்துச் செல்லப்பட்டிருக்கக்கூடும் என்றும், அங்கு தீக்கு இரையானதாகவும் சொல்லப்படுகிறது. இந்தச் சிலை, இதற்கெனக் கட்டப்பட்ட கோயிலின் நிரலின் முழு அகலத்தையும் நிரப்பியிருந்ததாகச் சொல்லப்படுகிறது. சமகால மூலங்களின்படி, இது 12 மீட்டர் உயரத்தைக் கொண்டிருந்ததாகத் தெரிகிறது. சேயுஸ் தந்தத்தில் செதுக்கப்பட்டு, யானைத் தந்தம், தங்கம், கருங்காலி போன்றவற்றாலும் விலைமதிப்பற்ற கற்களாலும் இழைக்கப்பட்ட செடார் மரச் சிங்காசனத்தில் அமர்த்தப்பட்டிருந்தது. சேயுஸின் வலக்கரத்தில், வெற்றிக் கடவுளான (பெண்) நிக்கேயின் சிறிய சிலையும், இடக்கரத்தில் கழுகும் இருந்தது. பின்வருவனவற்றையும் பார்க்கவும் உலக அதிசயங்கள் ஒலிம்பிக் விளையாட்டுக்கள் வெளி இணைப்புக்கள் Alaa K. Ashmawy's Statue of Zeus at Olympia. Unmuseum's Statue of Zeus ஏழு பண்டைய உலக அதிசயங்கள் பண்டைய கிரேக்கக் கட்டிடக்கலை


வேளாங்கண்ணியில் தேர் பவனி | Car festival in Velankanni - Tamil Oneindia வேளாங்கண்ணியில் தேர் பவனி சுனாமியால் பாதிக்கப்பட்ட வேளாங்கண்ணியில் சுனாமியின் கோரத் தாக்குதலுக்குப் பிறகு முதல் முறையாக புனித ஆரோக்கியமாதா தேர்பவனி நடந்தது. நாகை மாவட்டம் வேளாங்கண்ணியில் சுனாமியின் கோரத் தாக்குதலால் ஊரே சீர்குலைந்து போனது. ஆயிரக்கணக்கானோர் இங்குபலியாகினர். சுனாமித் தாக்குதலுக்குப் பிறகு அலங்கோலமாக காணப்பட்ட வேளாங்கண்ணி தற்போது இயல்பு நிலைக்குத் திரும்பியுள்ளது. இந் நிலையில் வேளாங்கண்ணி புனித ஆரோக்கிய மாதா பேராலயத்தில் தேர் பவனி நடந்தது. இதில் ஆயிரக்கணக்கானோர் கலந்து கொண்டனர். மின் விளக்குகளால் அலங்கரிக்கப்பட்ட சப்பரத்தில் ஆரோக்கிய மாதாவின் சிலைஊர்வலமாக எடுத்து வரப்பட்டது. கடற்கரைச் சாலை வழியாக நகரின் முக்கிய வீதிகள் வழியாக தேர் பவனி நடந்தது. சுனாமித் தாக்குதலுக்குப் பிறகு இங்கு நடக்கும் முக்கியநிகழ்ச்சி என்பதால் ஆயிரக்கணக்கானோர் கலந்து கொண்டனர். பின்னர் ஆலயத்தில் சுனாமியால் பாதிக்கப்பட்டவர்களுக்காக பிரார்த்தனையும், கூட்டுத் திருப்பலியும் நடந்தது.


கச்சா எண்ணெய் விலை உயர்வால் பங்கு சந்தை, பொருளாதார வளர்ச்சி அதிகம் பாதிக்கப்படும்! | Rising oil prices may affect Sensex, Nifty - Tamil Goodreturns » கச்சா எண்ணெய் விலை உயர்வால் பங்கு சந்தை, பொருளாதார வளர்ச்சி அதிகம் பாதிக்கப்படும்! கச்சா எண்ணெய் விலை உயர்வால் பங்கு சந்தை, பொருளாதார வளர்ச்சி அதிகம் பாதிக்கப்படும்! Updated: Tuesday, November 7, 2017, 13:33 [IST] பாகிஸ்தானோடு போருக்கு போகலாம், ஆனால் ஒரு மாதத்துக்கான கச்சா எண்ணெய் இருக்கா..! RAW கேள்வி..! இனி ஈரானிடம் இருந்து இந்தியா கச்சா எண்ணெய் வாங்க முடியாது..! உலகச் சந்தையில் கச்சா எண்ணெய் விலை தொடர்ந்து உயர்ந்து வருவதன் பாதிப்பு இந்திய பங்கு சந்தைபில் இருக்கும் என்று வல்லுநர்கள் கூறி வருகின்றனர். அதுமட்டும் இல்லாமல் ஆர்பிஐ வங்கி டிசம்பர் மாதம் வட்டி விகிதத்தினைக் குறைக்கும் என்பதால் முதலீட்டாளர்கள் தங்களது நிலைப்பாட்டினை மறு ஆய்வு செய்து வருகின்றனர். செவ்வாய்க்கிழமையான இன்று பிரெண்ட் கச்சா எண்ணெய் பேரல் ஒன்றுக்கு 64.27 டாலராக உள்ளது, இதுவே WTI கச்சா எண்ணெய் பேரல் ஒன்றுக்கு விலை 57.35 ரூபாயாக உள்ளது. நேற்று புதிய உச்சத்தினைத் தொட்ட சென்செக்ஸ் மற்றும் நிப்டி இரண்டும் செவ்வாய்கிழமையான இன்று சரிவை சந்தித்துள்ளன. இன்று பிற்பகல் 1:20 மணி நிலவரத்தின் படி சென்செக்ஸ் 187.89 புள்ளிகள் என 0.56 சதவீதம் சரிந்து 33,536.46 புள்ளிகளாகவும், நிப்டி 52.30 புள்ளிகள் என 0.50 சதவீதம் சரிந்து 10,399 புள்ளிகளாக வர்த்தகம் செய்யப்பட்டு வருகின்றது. அதிக அளவில் கச்சா எண்ணெய் விலை உயர்வது என்பது பணவீக்கத்தினை அதிகரிக்கும், அன்றாடத் தேவைக்கான பல பொருட்கள் மீதான விலைகள் உயரும். ஜிஎஸ்டி மற்றும் பண மதிப்பு நீக்கம் கடந்த மூன்று ஆண்டுகளில் இல்லாத அளவிற்கு இந்தியாவின் பொருளாதார வளர்ச்சி ஜூன் மாதம் 5.7 சதவீதமாகக் குறைந்துள்ளது. இது நவம்பர் மாதம் எடுக்கப்பட்ட பண மதிப்பு நீக்க நடவடிக்கை மற்றும் ஜூலை மாதம் ஜிஎஸ்டி அமலுக்குக் கொண்டு வரப்பட்டதால் ஏற்பட்ட சரிவாகும். கச்சா எண்ணெய் விலை 1 பேரலுக்கு 10 டாலர் வரை உயர்ந்தால் வளர்ச்சி விகிதம் 0.15 சதவீதம் சரியும் என்று ஆர்பிஐ தெரிவித்துள்ளது. மேலும் இது மொத்த விலை குறியீட்டையும் நேரடியாகப் பாதிக்கும். கச்சா எண்ணெய் விலை உயர முக்கியக் காரணம்? கடந்த நான்கு வாரங்களாகக் கச்சா எண்ணெய் விலை தொடர் உயர்வைச் சந்தித்துள்ளது. மேலும் மத்திய கிழக்கு நாடுகளின் எண்ணெய் நிறுவனங்கள் கச்சா எண்ணெய் உற்பத்தியினைக் குறைக்கவும் முடிவு செய்துள்ளதால் தற்போதைக்குப் பெட்ரோலியம் பொருட்கள் விலை குறைய வாய்ப்பில்லை என்றே கூறப்படுகின்றது. சவுதி அரேபியா எண்ணெய் நிறுவனங்கள் எடுத்துள்ள இந்த முடிவால் மட்டும் 2017-ம் ஆண்டில் கச்சா எண்ணெய் விலை 9.98 சதவீதம் வரை உயர்ந்துள்ளது. உலகளவில் கச்சா எண்ணெய் இறக்குமதி செய்வதில் மூன்றாம் மிகப் பெரிய நாடாக இந்தியா உள்ளது. அதே நேரம் இந்தியாவில் இருந்து நேப்பால், வங்க தேசம், மியான்மர், பூட்டான் உள்ளிட்ட நாடுகளுக்கு ஏற்றுமதியும் செய்யப்படுகின்றது. ஒரு நாளைக்கு இந்தியாவில் 4.2 மில்லியன் பேரல் கச்சா எண்ணெய் இறக்குமதி செய்யப்படுகின்றது. இந்தியா தனக்குத் தேவையான 80 சதவீத கச்சா எண்ணெய்யினை இறக்குமதி செய்வதால் கச்சா எண்ணெய் விலை உயரும் போது இந்திய பொருளாதாரத்தின் வளர்ச்சி விகிதம் 6.75 முதல் 7.50 சதவீதமாக 2017-2018 ஆண்டில் இருக்கும் என்று கூறப்படுகின்றது. Read more about: கச்சா எண்ணெய் விலை உயர்வு இந்தியா பங்கு சந்தை பொருளாதார வளர்ச்சி sensex nifty Rising oil prices may affect Sensex, Nifty 1 USD = 68.99639 (USD to INR) 1 EUR = 77.78377 (EUR to INR) 1 GBP = 91.14734 (GBP to INR)


மகாராஷ்டிராவில் மேலும் 33 பேருக்கு கொரோனா; பாதிக்கப்பட்டவர்களின் எண்ணிக்கை 781-ஆக உயர்வு: சுகாதாரத்துறை 2020-04-06@ 14:38:02 மும்பை: மகாராஷ்டிராவில் கொரோனா வைரசால் பாதிக்கப்பட்டவர்களின் எண்ணிக்கை 781-ஆக அதிகரித்துள்ளது. உலகம் முழுவதையும் கொரோனா தன் கோரப்பிடியில் சிக்க வைத்துள்ளது. இந்தியாவிலும் அதன் தாக்கம் நாளுக்கு நாள் அதிகரித்து கொண்டே வருகிறது. கடந்த மாதம் 24ம் தேதி முதல் நாடு முழுவதும் 21 நாட்களுக்கு ஊரடங்கு உத்தரவு பிறப்பிக்கப்பட்டது. மக்களுக்கு தேவையான அத்தியாவசியப் பொருட்கள் கிடைப்பதை மாநில அரசுகள் உறுதிபடுத்தி கொள்ள வேண்டும் என்று மத்திய அரசு தொடர்ந்து அறிவுறுத்தி வருகிறது. தடுப்பு மருந்து கண்டுபிடிக்கப்படாத நிலையில் மக்கள் சமூக விலகலை கடைபிடுக்குமாறு கோரிக்கை விடுக்கப்பட்டுள்ளது. இந்திய அளவில் மகாராஷ்டிரா மாநிலத்தில் கொரோனா பாதிப்பு அதிகமாக இருப்பதால், பொதுமக்கள் வெளியே செல்ல அங்கு அதிக கட்டுப்பாடுகள் விதிக்கப்பட்டுள்ளது. இதனிடையே மகாராஷ்டிராவில் மேலும் 33 பேருக்கு கொரோனா பாதிப்பு இருப்பது உறுதி செய்யப்பட்டுள்ளது. இதன் மூலம், மகாராஷ்டிராவில் கொரோனா பாதித்தவர்கள் எண்ணிக்கை 781 ஆக உயர்ந்துள்ளது. மராட்டிய சுகாதாரத்துறை இந்தத் தகவலை தெரிவித்துள்ளது. அம்மாநிலத்தில் நேற்று வரை 748 பேர் பாதிக்கப்பட்டிருந்த நிலையில் இன்று 33 பேருக்கு உறுதி செய்யப்பட்ட நிலையில் 781-ஆக அதிகரித்துள்ளது. புனேவில் 19 பேர், மும்பையில் 11 பேர் சதரா, அகமெத்நகர் மற்றும் பல்கர் மாவட்டத்தில் தலா ஒருவர் என மொத்தம் 33 பேருக்கு கொரோனா புதிதாக தொற்று இருப்பது கண்டுபிடிக்கப்பட்டுள்ளது. இதனிடையே 42 பேர் குணமடைந்து வீடு திரும்பியுள்ளனர். மேலும் கொரோனா பாதிப்பால் 45 பேர் உயிரிழந்துள்ளனர் என அம்மாநில சுகாதாரத்துறை தெரிவித்துள்ளது. Tags:மகாராஷ்டிரா கொரோனா சுகாதாரத்துறை மேலும் செய்திகள் தனியார் மருத்துவமனையில் பணியாற்றியவர் நெல்லூரில் கொரோனாவுக்கு டாக்டர் பலி: சிகிச்சை அளிக்க முன்வராத அரசு மருத்துவர்கள் குப்பையை அகற்றிய அமைச்சர் 81 கோடி பயனாளிகளுக்கு வழங்கலாம் 9 மாதங்களுக்கு தேவையான உணவு தானியம் கையிருப்பு: ராம்விலாஸ் பஸ்வான் தகவல் இந்தியாவில் பலி எண்ணிக்கை 273 ஆக உயர்ந்தது: பாதிப்பு 8,356 காலரா பரவியபோது மாஸ்க், கையுறை அணியாமல் வங்கதேசத்தில் சிகிச்சை அளித்தேன்: நினைவு கூர்ந்தார் தஸ்லிமா நஸ்ரீன் அகமதாபாத்தில் அதிரடி: முகக்கவசம் அணியாவிட்டால் 5,000 அபராதம், 3 ஆண்டு சிறை - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


text: இம்ரான் அரசுக்கு எதிராக பலூச்சி மீனவர்கள் போராட்டம் | தினகரன் Home இம்ரான் அரசுக்கு எதிராக பலூச்சி மீனவர்கள் போராட்டம் இம்ரான் அரசுக்கு எதிராக பலூச்சி மீனவர்கள் போராட்டம் பலூச்சிஸ்தான் குவாதார் கடற் பிரதேச மீனவர்கள் சீன இழுவைப் படகுகளுக்கு மீன் பிடிப்பதற்கான அனுமதியை பாகிஸ்தான் அரசு வழங்கக்கூடாது எனத் தெரிவித்து ஆர்ப்பாட்டத்தில் ஈடுபட்டனர். பலூச்சி மாணவர் அமைப்பும் தேசிய கட்சியும் இணைந்து ஏற்பாடுசெய்திருந்த இந்த ஆர்ப்பாட்டம் குவாதார் ஊடகவியலாளர் பணிமனை முன்பாக நடைபெற்றது. சீன இழுவைப் படகுகளுக்கு இம்ரான் அரசு அனுமதி வழங்கினால் அது தமது வாழ்வாதாரத்தை கடுமையாக பாதிக்கும் என்று தெரிவித்தே இப்போராட்டம் நடத்தப்பட்டதாக செய்திகள் தெரிவித்துள்ளன. ஏற்கனவே சிந்தி மீனவர்கள் தமது பகுதியில் மீன் பிடித்து வருவதாகவும் தற்போது வெளிநாட்டு மீனவர்களுக்கும் அனுமதி வழங்கினால் தாம் கடுமையாகப் பாதிக்கப்படுவோம் எனவும் ஆர்ப்பாட்டக்காரர்கள் தெரிவித்தனர். குவாதார் மீனவர்கள் தமது இடங்களை விட்டு வெளியேறி வசதியான மீன்பிடித் துறைமுகம் அமைக்கப்படுவதற்கு வழிவிட்டனர். ஆனால் தற்போது சீனப் படகுகள் அங்கே வரவுள்ளது தமக்கு ஏமாற்றமளிப்பதாக உள்ளது என்று அவர்கள் மேலும் தெரிவித்துள்ளனர். சீனா - பாகிஸ்தான் பொருளாதார வழிப் பாதைத் திட்டத்தின் கீழ், சீனா 46 பில்லியன் அமெரிக்க டொலர்களை பாகிஸ்தானில் முதலீடு செய்துள்ளது. இத்திட்டத்தில் பலூச்சிஸ்தான் முக்கிய பங்கு வகிக்கிறது. பலூச்சிஸ்தானில் அமைந்துள்ள குவாதார் துறைமுகம் சீனாவின் மேற்கு ஸின் ஜியாங் பிராந்தியத்தை இணைக்கக்கூடியது. மத்திய கிழக்கில் இருந்து வரக்கூடிய எண்ணெய் குழாய்கள் இவ்வழியாக சீனாவை சென்றடையும் வகையில் திட்டங்கள் தீட்டப்பட்டுள்ளன.


2009 யுத்தம் நிறைவடைந்த பின்னர் முன்னாள் பாதுகாப்பு செயலாளரினால் வடக்கு கிழக்கில் ஒரு ஆய்வு மேற்கொள்ளப்பட்டது.


அட தாய் பாசம்.


வகுப்பறையின் கடைசி நாற்காலி | Read Book Reviews | Buy Tamil & English Books Online | CommonFolks Home » Book Reviews » வகுப்பறையின் கடைசி நாற்காலி அது ஒரு மலேசிய பள்ளிக்கூடம். அப்பள்ளியில் காட்டொழுங்கு ஆசிரியர் என்னும் ஆஜானுபாகுவான நன்னெறி ஆசிரியர். அவரைக் கண்டாலே அப்பள்ளி மாணவர்கள் மட்டுமல்ல ஆசிரியர்கள் கூட பயப்படுவர். ஆனால் அவரது இரும்புக் கரங்களுக்குப் பயப்படாமல் ஒரு மாணவன் மட்டும் எப்போதும் அடி வாங்கிக் கொண்டே இருப்பான். வாரத்தில் ஒரு நாளாவது அடி வாங்கும் அவனைக் கண்டாலே பாவமாக இருக்கும். அப்படி என்னதான் இவன் செய்யும் தவறென்றால், அவன் பள்ளிக்கூடக் கால்பந்துகளை அனுமதியின்றி எடுத்துத் திடலில் உதைக்க முயன்றிருக்கிறான். பலமுறை தண்டனை பெற்றும் இதே தவறை அவன் தொடர்ந்து செய்ய தண்டனைகளும் கடுமையாகியிருக்கின்றன. இதனை அப்பள்ளியின் வேறு ஒரு ஆசிரியர் கவனித்து வர , விளையாட்டு அறைக்குள் புகும் போது அவனைக் கையும் களவுமாகப் பிடித்து விடுகிறார். பின் அவனிடம் கேட்கிறார், “எத்தனை முறை அடி வாங்கினாலும் ஏன் இதையே செய்ற... டிசிப்ளின் சார்ட்ட சொல்லவா?” எனக் கொஞ்சம் மிரட்டலாகக் கேட்க, “வேண்டாம் சார்,அடிப்பாரு....” என நடுங்குகிறான். “ பின்ன ஏன் திருடுற?” அவன் உடல் உதறுவதை அவர் கரங்கள் அறிந்ததும் அந்த ஆசிரியர் தொனியைக் குறைத்துக் கேட்கிறார். “திருடல சார்... ஒரு தரம் எத்திப்பார்க்க எடுத்தேன்” என அவன் அப்பாவியாக நடுங்கியபடி சொல்கிறான். “ ஒருதரம் எத்திப்பார்க்கவா? ஏன் உன் வீட்டுல எத்திப் பார்க்க வேண்டியதுதானே?” என ஆசிரியர் கேட்கிறார். அதற்கு அம்மாணவன் தான் ஒரு அடுக்கு மாடிக் குடியிருப்பில் இருப்பதால் பந்தைக் கையில் பிடித்துத்தான் விளையாடமுடியுமென்றும், காலால் உதைத்தால் அடுத்த வீட்டின் கண்ணாடியைச் சேதப்படுத்தும் என்றும் கூறுகிறான். அதற்கு அந்த ஆசிரியர் , “சரி... அதான் ஸ்கூடல் திடல் இருக்கே.. விளையாட்டுப் பாடவேளையில் உதைத்து விளையாட வேண்டியதுதானே” என்கிறார்..அதற்கு அந்த மாணவன் சொன்ன பதில் இன்னும் அதிர்ச்சியாக இருக்கிறது. அப்பள்ளியில் பந்து விளையாட்டுக்கும் பொறுப்பானவரான அந்த நன்னெறி ஆசிரியர், விளையாட்டுப் பாடவேளையையும் வகுப்புக்குள்ளேயே ஓட்டிவிடுவாராம். கரும்பலகையில் திடலை படம் வரைந்து எங்கே யார் நின்று எப்படி உதைக்க வேண்டும் என்று சொல்லிக்கொண்டிருப்பாராம். இதைக் கேட்ட ஆசிரியர் அம்மாணவனுடன் அந்தப் பள்ளியின் விளையாட்டு பொருட்கள் இருக்கும் அறைக்குச் சென்று பார்க்கிறார். பயன்படுத்திய அடையாளமே இல்லாமல் புத்தம் புதிதாய் இருக்கிறது. அப்போது அந்த ஆசிரியர் பின்னால் நின்ற அம்மாணவன் ஏக்கமாக சொல்கிறான் , “சார், ஒரு தரம் அந்தப் பந்தை எடுத்து வேகமா உதைக்கணும் சார்.... பந்து நான் எத்தினா எவ்ளோ தூரம் பறக்குதுன்னு பார்க்கணும் சார்.” அவ்விடமே அந்த ஆசிரியரின் கண்கள் கலங்கி அவனை திடலுக்கு அழைத்துச் சென்று உதைக்கச் சொல்கிறார் பயிற்சி இல்லாததால் அது அவன் வசம் வராமல் வழுக்கிச் சென்றது. “ கனவுல பலமுறை எத்தியிருக்கேன் சார்..... உயரமாய்ப் பறக்கும்” என்கிறான்... இந்த ஒரு சம்பவம் போதும் இந்தப் புத்தகத்தை மதிப்பிட. உன்மையில் இதைப் படித்து விட்டு நெடுநேரம் வாய்மூடி அமர்ந்திருந்தேன். இதில் வரும் ஆசிரியர்தான் நூலாசிரியர் ம.நவீன், தமிழர்., மலேசியாவில் ஆசிரியராக இருக்கிறார். இந்த வகுப்பறையின் கடைசி நாற்காலி என்னும் இந்நூல் இந்த ஆசிரியரின் அசலான அனுபவப் பகிர்வுகள். நாம் நமது ஊரில் கடைசி பெஞ்சில் உள்ள மாணவர்களை ‘மாப்பிள்ளை பெஞ்ச் அல்லது கடைசி பெஞ்ச்’’ மாணவர்கள் என்போம் . அங்கே மலேசியாவில் கடைசி நாற்காலி என்பார்கள் போலிருக்கிறது. எங்கே இருந்தால் என்ன? இது போன்ற கல்வி சார் பிரச்சினைகள் தமிழ்நாட்டுக்கும் கன கச்சிதமாய் பொருந்தும். நிறைய மதிப்பெண் எடுத்த மாணவர்கள், போட்டிகளில் வென்ற மாணவர்களை எனது மாணவன், எனது பயிற்சி என பெருமைப்பட்டுக் கொள்ளும் நாம், தேர்வுகளில் தோல்வி அடைந்த, குறைந்த மதிப்பெண் பெற்ற மாணவர்களை கைவிட்டுவிடுகிறோம் என்ற வேதனையின் வெளிப்பாடே இந்த நூலிலுள்ள 23 கட்டுரைகளும். நூலின் முன்னுரையில் தன்னை “ ஒரு பின் தங்கிய ஆசிரியன்” என அறிவித்துக்கொள்ளும் ம.நவீன், இந்நூல் முழுவதும் பின் தங்கிய மாணவர்கள் என பள்ளி முத்திரை குத்தி, காயப்படுத்திய , வெளியேற்றிய மாணவர்களுக்காகவே உரக்கக் குரல் கொடுக்கிறார். ஒவ்வொரு மாணவனிடமும் ஏதோ ஒரு தனித்திறமை இருக்கும், அதைக் கண்டறிய ஆசிரியருக்கு ஆயிரம் கண்கள் வேண்டுமென்பார் பேராசிரியர் மாடசாமி. ஆனால் மதிப்பெண் குதிரையை பள்ளிகள் விரட்டிச் செல்லும்போது, மெதுநிலை மாணவர்கள் (தமிழ்நாட்டில் மெல்லக் கற்போர்) கீழே விழுந்து , தன் சுயம் அழிந்து நசுக்கப்படுகிறார்கள், ஒதுக்கப்படுகிறார்கள். இவர்கள் மீது கரிசனம் கொண்டு இந்நூலில் பேசுகிறார் ம.நவீன். அந்தப் பள்ளியில் மிக மெது நிலை மாணவன் என அறியப்பட்ட நாகராஜன் என்னும் மாணவனின் தந்தை ஆடுமேய்க்கும் தொழில் செய்து வருபவர். ஒரு முறை பள்ளி சபை கூடலில் தலைமை ஆசிரியர் மாணவர்களிடம், “செம்மறி ஆடு போல வாழக்கூடாது “எனக் குறைத்துப்பேச, நாகராஜன் எழுந்து செம்மறி ஆட்டின் நற்குணங்களைப் பற்றியும், செம்மறி ஆட்டிற்கும் நாட்டாட்டுக்கும் இடையேயுள்ள வேறுபாடுகள் பற்றிச் சொல்ல அசந்து போனது பள்ளி, தலை கவிழ்ந்து போகிறார் தலைமை ஆசிரியர். மெதுநிலை மாணவர்களுக்கு ஆசிரியரின் அன்பான தொடுதல் மிகப்பெரிய அங்கீகாரமாய் இருப்பதைப் பதிவுசெய்கிறார். நாற்காலி நடப்பதாய்க் கூறும் ஒன்றாம் வகுப்பு மாணவனுக்கு பள்ளியே கூடி பேய் பட்டம் கட்டிவிட, அவனிடம் இருந்த dyslexia குறைபாட்டால் இவ்வாறு ஏற்பட்டிருப்பதைக் கண்டறிந்து கூறியுள்ள “நடக்கும் பொருள்கள்” கட்டுரை அருமை. கடைசியாக குழந்தைகளை கல்வி “திருட்டுத்தனம் செஞ்சாவது ஜெயிச்சிடு..” என்னும் நிலைக்கு கொண்டு வந்திருப்பதைக் கண்டு வருந்தி “இதைச் சொல்லித்தர எதற்குப் பள்ளி, வீதியே போதுமே” என்று மனம் குமுறுகிறார்.. திக்குவாய் என்ற கட்டுரையில் நூலாசிரியர் சிறுவயதில் திக்குவாயுடன் இருந்து பேசச் சிரமப்பட்டபோது, “ நானும் திக்குவாய் தெரியுமா? சில பயிற்சிகள் மூலம் இப்போது நன்றாக பேசுகிறேன்.அதைப்போல நீயும் முயற்சி செய்” என்று தன்னம்பிக்கை கொடுத்த ஆசிரியையை இப்போதும் நன்றிடன் நினைத்துப் பார்க்கிறார், அந்த ஆசிரியை சொன்னது பொய் என்று தெரிந்த பிறகும். சுதந்திரம் என்ற கட்டுரையில்,”ஆசிரியரின் திணிப்பின்றிச் சுதந்திரமாகச் சிந்திக்கக் கற்றுக் கொள்ளக்கூடிய மாணவர்களே வருங்காலத்தில் புதுமைகளை உருவாக்க முடியும்” என்று எதார்த்தம் பேசுகிறார். மூடநம்பிக்கைகளை எள்ளி நகையாடும் “ சாவைத் தடுக்கும் சாமியார்கள்” ,” 690 வெள்ளிக்கு ஞானம்” போன்ற கட்டுரைகள், தன் உறவினராலேயே பாலியல் துன்பத்துக்குள்ளான சிறுமியைப் பற்றிக் கூறும் “தண்டனைகள்” கட்டுரை போன்றவை சம காலத்துக்குத் தேவையான தகவல்களை நமக்குத் தருகிறது. “லண்டன் பயணம்”, “அறிவியல் விழா” போன்ற கட்டுரைகள் நமது மாணவர்களின் புத்தாக்கத் திறன் குறைவு பற்றி பேசுகிறது. இங்கு கல்விச்சூழல் வறட்சியாக, கற்பனையும் மகிழ்ச்சியும் இல்லாமல் பயம் மட்டுமே கொண்ட கல்விமுறையாக இருப்பதைப் பதிவு செய்கிறார். இந்தப் பயம் புத்தாக்கத் திறனுக்கு உதவுவதில்லை என்றும் நிறுவுகிறார் ம.நவீன். “தமிழ் இலக்கியங்கள் உதவாக்கரை” என்னும் தந்தை பெரியாரின் மேற்கோளோடு ஒரு சமூக நீதி பேசும் கட்டுரை. இதில் சேற்றிலே மலர்ந்த செந்தாமரை என்ற உவமையை உதாரணம் காட்டுகிறார். இதன் பொருள் ‘ தாழ்ந்த இடத்திலும் உயர்ந்தோர் தோன்றுவர்’ என்பது. இதில் ஒரு மாணவன் கேட்கிறான், “சார் தாழ்ந்த இடமுன்னா என்னா?”.... இதற்கு என்ன பதில் கூறுவது, தாழ்ந்த இடத்தில் உயர்ந்தோர் பிறப்பது சாத்தியம் என்றால் உயர்ந்த இடத்தில் தாழ்ந்தவர்கள் பி றப்பதும் சாத்தியம் தானே! இதை ஏன் புத்தகங்கள் சொல்லவில்லை என்கிறார்.. யோசிக்க வேண்டிய விசயமாகத்தான் இருக்கிறது. “நானும் கல்லூரியும்” என்ற தலைப்பிலான மூன்று கட்டுரைகளில் தனது ஆசிரியர் பயிற்சி அனுபவங்களைப் பட்டியலிடுகிறார். இதில் இவரது கற்பித்தல் திறன் பற்றி அவரது விரிவுரையாளர் குறை சொன்னதற்கு தனது பதிலாக “கற்பித்தல் என்பது ஒரு கலை. அதை ஏதோ ஒரு நாள் கல்லூரிக்கு வந்து போகும் விரிவுரையாளரால் தீர்மானிக்க முடியாது. சில வருடங்கள் கடந்து நம் மாணவர்கள் தீர்மானிப்பார்கள்” என்கிறார். அவள் பெயர் சர்வேஷ் என்ற கட்டுரையில் ஆணாகப் பிறந்து பெண்ணாக உணரும் ஒரு மாணவன் சந்திக்கும் மனப்போராட்டங்களையும், இதனால் தடைபடும் கல்வி பற்றியும் வலியுடன் பதிவு செய்துள்ளார். கடைசியாக மரம் ஏறும் யானைகள் என்னும் தலைப்பிலான கட்டுரையில் நமது கல்வியமைப்பின் முரண்களை எழுதியுள்ளார். அதாவது பறவை, குரங்கு, பெங்குயின்,யானை, மீன், நீர்நாய் , நாய் என வரிசை பிடித்து நிற்க “மரத்தில் ஏற வேண்டும்” இதுவே தேர்வு எனக் கட்டளை இடுகிறார் ஆசிரியர். எல்லா விலங்குகளும் அதிர்ச்சியில் பார்க்க சிரிப்புடன் குரங்கு. இதுதானே நம் கல்வி அமைப்பு. இவ்வாறு இந்நூல் முழுவதும் பின்தங்கிய மாணவர்களைப் பற்றி எழுதியுள்ள நூலாசிரியர், “பின்தங்கிய மாணவனுக்குக் கருணை காட்டச் சொல்லவில்லை; பின் தங்கிய மாணவன் என ஒருவருமே இல்லை என்கிறேன். பின்தங்கியோர் என நாம் கணிப்பவர்களெல்லாம் பாடத்திட்டத்தில் உள்ள திறன்களை அடையாதவர்கள் மட்டுமே. பாடத்திட்டம் என்பது கல்வியின் ஒரு பகுதி மட்டுமே தவிர, அதுதான் கல்வி என்பதில்லை.ஏட்டில் இல்லாத ஏதோ ஒரு திறமை உங்கள் மாணவனிடம் இருக்கும். அது என்னவென்று ஆராய வேண்டியுள்ளது. அதற்குப் பெரிய ஆய்வெல்லாம் செய்து மெனக்கெட வேண்டியதில்லை. குற்றங்களைத் திணிக்காமல் ,ஒரு மாணவனை அவன் இயல்பில் விட்டாலே போதும்.அவன் தன் திறமையுடன் வெளிப்படுவான். மீன் இயல்பாய் நீந்துவதைப் போன்று, பறவை இயல்பாய் பறப்பதைப் போன்று, நீர்நாய் பந்தை லாவகமாகச் சுழற்றுவதைப் போன்று அவனும் தன் இயல்பில் சுழல்வான். அப்போது நாம் ‘நீ ஏன் இன்னும் மரம் ஏறவில்லை?” எனக் கேட்காமல் இருந்தாலே போதும்.” என்று இந்நூலை நிறைவு செய்கிறார் நூலாசிரியர் ம.நவீன். என்ன சத்தியமான வார்த்தைகள். இந்நூலுக்கு முன்னுரை எழுதியுள்ள பிரளயன் மிக பொறுப்பான பணியைச் செய்துள்ளார். இவரது கட்டுரையும் கல்வி பற்றிய பல செய்திகளை நமக்குத் தருகிறது. விட்டுவிடாதீர்கள். இந்நூலைப் படித்துப் பாருங்களேன். நிச்சயம் உங்களுக்குப் பிடிக்கும். ம. நவீன்புலம் வெளியீடுநாட்குறிப்பு / நினைவுக்குறிப்புகல்விமாணவன்குழந்தை மனம்


தமிழ்நாடு ஆசிரியர் கூட்டணி: அரசு ஊழியர் ஓய்வூதியமா; எங்களுக்கு தெரியாது': கைவிரித்தது ஆணையம். அரசு ஊழியர் ஓய்வூதியமா; எங்களுக்கு தெரியாது': கைவிரித்தது ஆணையம். புதிய ஓய்வூதிய திட்டத்தில் மத்திய அரசு ஊழியர்களுக்கு வழங்கப்படும் ஓய்வூதியம் குறித்த விபரம் எங்களுக்கு தெரியாது' என, ஓய்வூதிய நிதி ஒழுங்கற்று மேம்பாட்டு ஆணையம் (பி.எப்.ஆர்.டி.ஏ.,) கைவிரித்துள்ளது. மத்திய அரசு செயல்படுத்திய புதிய ஓய்வூதிய திட்டத்தில்மத்திய அரசு ஊழியர்கள், மேற்கு வங்கம், திரிபுரா தவிர்த்த மற்ற மாநில அரசு ஊழியர்கள் இணைக்கப்பட்டனர். இத்திட்டத்தில் 2016 ஜூலை வரை 17 லட்சத்து 11 ஆயிரத்து 727 மத்திய அரசு ஊழியர்கள், 30 லட்சத்து 72 ஆயிரத்து 872 மாநில அரசு ஊழியர்கள், ஐந்து லட்சத்து ௪,௦௧௯ பொதுத்துறை ஊழியர்கள் உள்ளனர்.இவர்களிடம் இருந்து சந்தா தொகையாக (அரசு பங்கு உட்பட) ஒரு லட்சத்து 38ஆயிரத்து 935 கோடி வசூலிக்கப்பட்டுள்ளது. இத்திட்டத்தின் கீழ் தமிழக அரசு ஊழியர், ஆசிரியர்கள் 4.23 லட்சம் பேரிடம் வசூலித்த சந்தா மற்றும் அரசு பங்குத் தொகை என 8,600 கோடி ரூபாயை ஆணையத்தில் செலுத்தவில்லை. இதனால் பணியின் போது இறந்தோரின் குடும்பம், ஓய்வு பெற்றோருக்கு பணப்பலன் பெறுவதில் சிக்கல் நீடிக்கிறது. இந்நிலையில் தமிழக அரசு, புதிய ஓய்வூதிய திட்டம் குறித்து ஓய்வு பெற்ற ஐ.ஏ.எஸ்., அதிகாரி சாந்தாஷீலா நாயர் தலைமையில் குழு அமைத்து ஆய்வு செய்து வருகிறது.புதிய ஓய்வூதியத் திட்டத்தில் மத்திய அரசு ஊழியர்களில், பணியின் போது இறந்தோர் குடும்பத்திற்கு மட்டுமே நுாறு சதவீத பணப்பலன் தரப்படும். ஓய்வு பெறுவோர் 60 சதவீத பணப்பலன் மட்டுமே பெற முடியும்; மீத தொகை, ஓய்வூதியத்திற்காக அரசு, தனியார் நிறுவனங்களில் முதலீடு செய்யப்படுகிறது. இதில் அதிகபட்சம் 7.5 சதவீத வட்டி மட்டுமே தரப்படுகிறது. இதனால் ஓய்வு பெற்ற ஊழியர்களுக்கு 1,000ரூபாய் கூட ஓய்வூதியம் கிடைக்கவில்லை; மற்ற மாநில அரசு ஊழியர்களுக்கும் இதேநிலை தான். ஓய்வூதிய நிதி ஒழுங்கற்று மேம்பாட்டு ஆணைய செயல்பாடுகள் குறித்து, திண்டுக்கல்லைச் சேர்ந்த அரசுப்பள்ளி ஆசிரியர் பிரடரிக் ஏங்கல்ஸ் தகவல் உரிமைச் சட்டத்தில் விபரம் பெற்றுள்ளார். அதில், '2016 ஆக.,16 வரை தமிழகத்தைச் சேர்ந்த 390 மத்திய அரசு ஊழியர்கள் ஓய்வு பெற்றுள்ளனர். 38 பேர் பணியில் இறந்துள்ளனர். இறந்தோர் குடும்பத்திற்கு (நுாறு சதவீதம்), ஓய்வுப் பெற்றோருக்கு (60 சதவீதம்) பணப்பலனாக மொத்தம் 4.80 கோடி ரூபாய் வழங்கப்பட்டுள்ளது. ஓய்வூதியத்திற்காக அரசு, தனியார் நிறுவனங்களில் முதலீடு செய்யப்பட்ட தொகை குறித்த விபரம் இல்லை' என தெரிவிக்கப்பட்டு உள்ளது. மேலும், 'ஆணைய நிர்வாக செலவு, பணியாளர்களுக்கான சம்பளம் ஆகியவை அரசு ஊழியர்களிடம் பிடிக்கப்படும் தொகையில் கிடைக்கும் கமிஷன் மூலமே செலவழிக்கப்படுகிறது. 2005--06 முதல் 2015--16 வரை 151.33 கோடி ரூபாய் செலவு செய்யப்பட்டது' என தகவல் தரப்பட்டுள்ளது. மத்திய அரசு ஊழியர்கள் கூறியதாவது: 10 ஆண்டுகள் பணிபுரிந்து (அதிகபட்ச சம்பளம் 30 ஆயிரம் ரூபாய்) சமீபத்தில் ஓய்வு பெற்ற மத்திய அரசு ஊழியர்களுக்கு, 810 ரூபாய் தான் ஓய்வூதியம் கிடைக்கிறது. மேலும், ஓய்வூதியம் பெறுவோர் இறந்தால், 40 சதவீத தொகையையும் திருப்பி தருவதில்லை. வங்கியில் டிபாசிட் செய்தால் கூட மூத்த குடிமகனுக்கு 9.5 சதவீதம் வட்டியும், இறந்த பின் டிபாசிட் தொகையும் தரப்படுகிறது; கடனும் பெற்று கொள்ளலாம். ஆனால், எங்களுக்கு எதுவும் இல்லை. ஓய்வூதியத்தை அதிகரிக்க வேண்டும். இல்லாவிட்டால் ஓய்வுபெறும்போது நுாறு சதவீத பணப்பலனும் திருப்பி தர வேண்டும், என்றனர். Posted by www.tntf.in at 9/25/2016 02:18:00 pm


text: சிறீ லங்கா தாயே (Sri Lanka Matha; ) என்பது இலங்கையின் நாட்டுப்பண் ஆகும். இலங்கையின் இயற்கை வளம், அழகு என்பவற்றை எடுத்துக்கூறும் இப்பாடல், இலங்கையர்களுக்கு இலங்கைத் தாயின் முக்கியத்துவம் பற்றியும் விபரிக்கிறது. நாட்டின் சகல பிரிவினருக்கும் இடையேயான ஒருமைப்பாட்டையும் வலியுறுத்தும் இப்பாடல், நாட்டுப்பற்றை ஊட்டும் வகையில் எழுதப்பட்டுள்ளது. வரலாறு இலங்கைக் கவிஞர் சமரகூன் என்பவர் ரவீந்தநாத் தாகூரின் மாணவர். இவர் இந்தியாவில் தாகூருடன் தங்கிப் பாடம் படித்து 1939 இல் இலங்கை திரும்பி ஒரு கல்லூரியில் அவர் வேலை பார்த்துவந்தார். 1940 இல் இலங்கை தெற்கு பிராந்தியத்தின் பள்ளி அதிகாரி ஜெயசூரியா, ஒரு பாடல் எழுதித் தருமாறு கவிஞரைக் கேட்டார். உடனே சமரகூன் தாகூரை அணுகி கேட்டுக் கொண்டதற்கு இணங்க, வங்க மொழியில் ஒரு பாடல் எழுதி இசையமைத்துக் கொடுத்தார் தாகூர். சமரகூன் அதை சிங்களத்தில் மொழிபெயர்த்தார். இதை எந்த ஆண்டு எழுதினார் என்ற தகவல் இல்லை. ஆனால், பாடலை இயற்றியவர்கள் தாகூர், சமரகூன்தான். கல்லூரி நிக்ழ்ச்சி ஒன்றில் கூட்டாக இப்பாடல் பாடப்பட்டது. இலங்கையில் பிரித்தானியர் ஆட்சியின் இறுதிக்காலத்தில், இந்திய விடுதலைப் போராட்டத்தின் செல்வாக்கால், இலங்கையிலும் தேசிய விழிப்புணர்வு ஏற்பட்டது. தேசபக்திப் பாடல்கள் பல எழுதப்பட்டு பல்வேறு நிகழ்ச்சிகளின் போதும் பாடப்பட்டு வந்தன. பிரித்தானிய குடியேற்றவாத ஆட்சி முடிவுக்கு வந்து, இலங்கை விடுதலை பெற்றபோது, நாட்டின் இறைமையின் சின்னங்களாகத் தேசியக் கொடி, நாட்டுப் பண் என்பவற்றை உருவாக்கும் முயற்சி இடம்பெற்றது. ஏற்கனவே புழக்கத்திலிருந்த தேசபக்திப் பாடல்களிலொன்றைத் தெரிவு செய்வதில் சிக்கல்கள் எழுந்தமையால், போட்டி ஒன்று ஏற்படுத்தப்பட்டது. இப்போட்டியில் சமர்ப்பிக்கப்பட்ட கீதங்களிலிருந்து ஒன்றைத் தெரிவு செய்வதற்காக நடுவர் குழு ஒன்றும் அமைக்கப்பட்டது. ஆனந்த சமரக்கோன் என்பவர் 1940 ஆம் ஆண்டு எழுதி ஏற்கனவே பரவலாகப் புழக்கத்திலிருந்த நமோ நமோ மாதா என்று தொடங்கும் சிங்களப் பாடலும் தேர்வுக்காக நியமிக்கப்பட்டவற்றுள் அடங்கும். எனினும், பி. பி. இலங்கசிங்க, லயனல் எதிரிசிங்க என்னும் இருவரால் எழுதப்பட்ட ஸ்ரீ லங்கா மாதா பல யச மஹிமா என்று தொடங்கும் பாடல் தெரிவு செய்யப்பட்டு, 1948 பெப்ரவரி 4 ஆம் தேதி இலங்கையின் சுதந்திர நாளன்று வானொலியிலும் ஒலிபரப்பப்பட்டது. இதன் பாடலாசிரியர் இருவரும், தேசியகீதத் தேர்வுக்குழுவில் உறுப்பினராக இருந்ததால். இத்தெரிவு குறித்துச் சர்ச்சை ஏற்பட்டது. இதனால் இரண்டாவது, மூன்றாவது சுதந்திர தினங்களில் ஆனந்த சமரக்கோனின் பாடல் உத்தியோகபூர்வமற்ற முறையில் பாடப்பட்டு வந்தன. 1950 இல், அக்காலத்தில் நிதியமைச்சராக இருந்த ஜே. ஆர். ஜெயவர்த்தனவின் ஆலோசனையை ஏற்று ஆனந்த சமரக்கோனின் நமோ நமோ மாதா என்று தொடங்கும் பாடலைத் தேசியகீதமாக ஏற்க முடிவு செய்யப்பட்டது. 1951 ஆம் ஆண்டு நவம்பர் மாதம் 22 ஆம் திகதி இதற்கு முறைப்படியான அங்கீகாரமும் கிடைத்தது. இப்பாடலுக்கான இசையும் ஆனந்த சமரக்கோன் அமைத்ததே. தொடர்ந்து வந்த நாட்டின் நான்காவது சுதந்திர தினத்தன்று இப் பாடல் முதல் முதலாக, கொழும்பு, மியூசியஸ் பாடசாலையைச் சேர்ந்த 500 மாணவ மாணவிகளால் பாடப்பட்டு வானொலி மூலம் நாடெங்கும் ஒலிபரப்பப்பட்டது. 1956 இல் எஸ். டபிள்யூ. ஆர். டி. பண்டாரநாயக்கவின் அரசாங்கத்தின் காலத்தில் இப் பாடலின் ஆரம்ப வரிகள் நமோ நமோ என ந என்னும் எழுத்துடன் தொடங்குவது அபசகுனம் என்றும், அது நாட்டுக்கு துரதிர்ஷ்டத்தைக் கொண்டுவரும் என்றும் ஒரு பகுதியினர் குரல் எழுப்பினர். தொடர்ந்து வந்த ஸ்ரீ லங்கா சுதந்திரக் கட்சி ஆட்சியின்போது, 1961 இல், செல்வத்தைக் குறிக்கும் ஸ்ரீ என்னும் மங்கல எழுத்துடன் தொடங்கும், ஸ்ரீ லங்கா மாதா என்ற வரி முதல் வரியாகச் சேர்த்துக் கொள்ளப்பட்டது. இப்பாடலை எழுதிய ஆனந்த சமரக்கோன் இந்த மாற்றத்தைக் கடுமையாக எதிர்த்தார் என்றும் இது தொடர்பான விமர்சனங்களுக்குப் பதிலளித்துப் பல கட்டுரைகளை அவர் எழுதியதாகவும் கூறப்படுகின்றது. எனினும் இம் முயற்சியில் அவர் வெற்றியடையவில்லை. தமிழ் மொழிபெயர்ப்பு இப்பாடல் பின்னர் பொருள் மாறுபடாமல் தமிழிலும் மொழிபெயர்க்கப்பட்டது. 1950ம் ஆண்டில் தமிழ்ப் புலவர் மு. நல்லதம்பி தமிழ் மொழிக்கு மொழிபெயர்த்தார். தமிழ் மொழிபெயர்ப்பை உத்தியோக பூர்வமாக நீக்க மகிந்த இராசபக்ச தலைமையிலான அமைச்சரவை கலந்துரையாடல்களை டிசம்பர், 2010 இல் நிகழ்த்தியது. இதற்கு இலங்கை தமிழ் கட்சிகள், தமிழக அரசின் முதல்வர் கருனாநிதி ஆகியோர் கண்டனம் தெரிவித்தனர். ஆயினும் பின்னர் தமிழ் மொழி தேசிய கீதத்தை நீக்கும் உத்தேசம் தமக்கு இல்லை என இலங்கை அரசின் அமைச்சர் செனிவரத்ன ஊடகங்கள் மூலம் அறிவித்தார். 2015 இல் புதிதாதகப் பதவியேற்ற அரசுத்தலைவர் மைத்திரிபால சிறிசேன தமிழில் தேசியப் பண்ணைப் பாடுவதைத் தடை செய்யப்போவதில்லை எனத் தாம் சுற்றுநிருபம் ஒன்றை வெளியிடவிருப்பதாக 2015 மார்ச் மாதத்தில் அறிவித்தார். இவ்வறிவிப்பு பொது பல சேனா போன்ற பௌத்த தேசியவாதிகளின் கண்டனத்திற்கு உள்ளானது. இராஜபக்ச தலமையிலான அரசுக்குப் பின்னர் ஆட்சியேற்ற மைத்திரிபால சிரிசேன மற்றும் ரணில் விக்கிரமசிங்க தலமையிலான அரசு இலங்கையின் 68ம் சுதந்திரதின விழாக் கொண்டாட்டத்தின் முடிவில் தேசிய கீதத்தின் தமிழ் மொழிபெயர்ப்பை பாட அனுமதி வழங்கினர்.. இலங்கையின் தேசிய மொழிகளில் நாட்டுப்பண் இவற்றையும் பார்க்கவும் இலங்கையின் தேசிய சின்னங்கள் இலங்கையின் தேசியக்கொடி மேற்கோள்கள் வெளி இணைப்புகள் இலங்கை தேசிய கீதத்தின் இசைக் கோப்பு - Abacci Atlas ஆனந்த சமரக்கோனின் வரலாறு சிங்கள ஜூக்ஸ்பொக்ஸ் தளத்திலிருந்து. தேசிய விழிப்புணர்வு - (Awakening of national consciousness-Sunday Observer) நாட்டுப்பண்கள் இலங்கையின் தேசிய சின்னங்கள்


------ஆ.தெக்கூர். இராம.நா.இராமு இராமநாதன்


World news story பிரித்தானிய உயர் ஸ்தானிகராலயதினால் வெளியிடப்படும் அறிக்கை இலங்கையின், தங்காலையில் விடுமுறையில் இருந்தபோது, பிரித்தானியப் பிரஜையான குராம் ஷாயிக் படுகொலை செய்யப்பட்டும், மற்றும் அவரது துணையான விக்டோரியா தாக்குதலுக்குள்ளாகியும் இப்பொழுது 18 மாதங்களாகிவிட்டது. இது தொடர்பான வழக்கு நடவடிக்கைகள் இன்னமும் ஆரம்பிக்கப் படாதது குறித்து பிரித்தானிய உயர் ஸ்தானிகராலயம் ஆழ்ந்த ஏமாற்றமடைகின்றதுடன்,மிகுந்த கவலையடைகின்றதுடன், இந்த படுபாதகமான குற்றத்தின் குற்றவாளிகள் சட்டத்தின் முன் கொண்டு வரப்படுவதற்கு தொடர்ந்தும் அழைப்பு விடுக்கின்றது. நீதி நிலை நாட்டப்படுவது ஷாயிக்கின் குடும்பத்துக்கு முக்கியமானதைப் போலவே, இலங்கைக்கு வருடாந்தம் விஜயம் செய்யும் ஏனைய சுற்றுலாப் பயணிகளின் மனதிற்கும் சில உத்தரவாதத்தையும் மற்றும் அமைதியையும் அது கொண்டு வரும்.


பீட்டர் முர்ரே-ரஸ்ட் - தமிழ் விக்கிப்பீடியா பீட்டர் முர்ரே-ரஸ்ட் 1941 (அகவை 77–78) பீட்டர் முர்ரே-ரஸ்ட் (1941 இல் பிறந்தவர்) தற்போது கேம்பிரிட்ஜ் பல்கலைக்கழகத்தில் பணிபுரியும் ஒரு வேதியியலாளர் ஆவார். வேதியியல் அவரது வேலை, முர்ரே-ரஸ்ட் திறந்த அணுகல் மற்றும் திறந்த தரவு அவரது ஆதரவு அறியப்படுகிறது. பீட்டர் முர்ரே-ரஸ்ட் ஆக்ஸ்போர்டில் உள்ள பூத்தம் பள்ளி மற்றும் பாலிஹால் கல்லூரியில் கல்வி பயின்றார். பண்புகளை காட்டும் சில சேர்மங்கள் பற்றிய ஒரு கட்டுமான ஆய்வு என்ற தலைப்பில் ஒரு தத்துவத்தை டாக்டர் பெற்ற பிறகு, அவர் (புதிய) ஸ்டிர்லிங் பல்கலைக்கழகத்தில் வேதியியலில் விரிவுரையாளர் ஆனார். 1982 ஆம் ஆண்டில், 1996-2000 இலிருந்து நாட்டின்காம் பல்கலைக்கழகத்தில் பார்மசி பேராசிரியர் ஆவார், மெய்நிகர் அறிவியல் ஸ்கூல் அமைத்தார். அவருடைய ஆராய்ச்சி ஆர்வங்கள் விஞ்ஞான வெளியீடுகளில் தரவுகளைத் தானாக பகுப்பாய்வு செய்து, மெய்நிகர் சமூகங்களை உருவாக்கின. எ.கா. குளோபுவேடு நெட்வொர்க் அகாடமியில் உள்ள மெய்நிகர் அறிவியல் ஸ்கூல், மற்றும் செமண்டிக் வெப். ஹென்றி உடன், அவர் மார்க்அப் மொழிகளில், குறிப்பாக இரசாயன மார்க்-அப் மொழியின் வளர்ச்சி மூலம் வேதியியல் முறையில் வெளிப்படையான தரவுகளுக்கு, குறிப்பாக விஞ்ஞானத்தில் அவர் பிரச்சாரம் செய்கிறார், மேலும் திறந்த அறிவு சர்வதேசத்தின் ஆலோசனைக் குழுவிலும் திறந்த அறிவியல் தரவுகளுக்கான பன்ன்ன் கோட்பாடுகளின் இணை ஆசிரியராகவும் உள்ளார். சில வேதியியலாளர்களுடன் சேர்ந்து, அவர் 2005 இல் ப்ளூ ஒபெலிஸ்க் இயக்கத்தின் நிறுவனர் உறுப்பினராக இருந்தார். 2002 ஆம் ஆண்டில், பீட்டர் முர்ரே-ரஸ்ட் மற்றும் அவருடைய சக ஊழியர்கள் உலகளாவிய மூலக்கூறு மேட்ரிக்ஸ் என்று அழைக்கப்படாத வெளியிடப்படாத இரசாயன தரவுக்கான ஒரு மின்னணு களஞ்சியத்தை முன்மொழிந்தனர். ஜனவரி 2011 இல், அவருடைய வாழ்க்கை மற்றும் தரிசனங்களைச் சுற்றி ஒரு கருத்தரங்கு ஏற்பாடு செய்யப்பட்டது, இது ஒரு சொற்பொருள் மூலக்கூறு எதிர்காலத்தின் விஷன்ஸ் என்று அழைக்கப்பட்டது. 2011 ஆம் ஆண்டில், அவர் மற்றும் ஹென்றி ரிக்கா ஆகியோர் அமெரிக்க கெமிக்கல் சொஸைட்டியின் ஹெர்மன் ஸ்கோலிக் விருதினைப் பெறுபவர்களாக இருந்தனர். 2014 ஆம் ஆண்டில், இலக்கியத்தில் இருந்து விஞ்ஞானத்தின் தானியங்கியல் சுரங்கத்தை உருவாக்க ஷட்லொர்த் அறக்கட்டளையால் அவருக்கு பெல்லோஷிப் வழங்கப்பட்டது.[2] முர்ரே-ரஸ்ட் கூட இலக்கியத்தில் இருந்து விஞ்ஞான அறிவை சுதந்திரமாக கிடைக்கச் செய்வதற்கான அவரது பணிக்காக அறியப்படுகிறது, 2014 ஆம் ஆண்டில் எல்சீவியின் பதிப்பக அமைப்புகளில் பளிச்சிடும் விழிப்புணர்வுகளை அவர் விழிப்புணர்வுடன் எழுப்பினார், அங்கு எல்சேவியர் பத்திரிகை இலவசமாக கிடைக்கும்படி செய்த பிறகு, ஆவணங்களை மறுபடியும் மறுபரிசீலனை செய்ய தடை விதித்தார். அவர் கொள்ளையிட்ட பத்திரிகைகள் பற்றி அறிக்கைகள் வெளியிட்டார்.</ref> He has also made statements about predatory journals; he has come under criticism by Jeffrey Beall for his involvement with publisher MDPI and for his account of this involvement.</ref> ↑ England, Nicholas William (2011). Automatic analysis and validation of open polymer data (PhD thesis). University of Cambridge. "https://ta.wikipedia.org/w/index.php?title=பீட்டர்_முர்ரே-ரஸ்ட்&oldid=2779000" இருந்து மீள்விக்கப்பட்டது ஏப்ரல் 2017 தேதிகளைப் பயன்படுத்து இப்பக்கத்தைக் கடைசியாக 21 சூலை 2019, 06:28 மணிக்குத் திருத்தினோம்.


text: சூரிய மண்டலத்திற்கு அப்பால், தூசு, ஐதரசன், ஹீலியம் மற்றும் ஏற்றமடைந்த வாயுக்களால் ஆன முகிலே நெபுலா (Nebula) ஆகும். வழமையாக நெபுலாக்களில் புதிய பலநட்சத்திரங்கள் உருவாகும். உதாரணமாக கழுகு நெபுலாவைக் குறிப்பிடலாம். இப்படியான அண்டவெளி முகில்களில் உள்ள வாயுக்கள் ஈர்ப்பால் ஒன்றிணைந்து நட்சத்திரங்களை உருவாக்குகின்றன. விண்மீன்களாக உருவாகாத மீதி முகில் பிரதேசங்கள் விண்மீன்களின் ஈர்ப்பால் ஒன்றிணைந்து கோள்கள் உருவாகின்றன. சூரியனுக்கும் பூமிக்கும் இடையே நிலவு செல்லும் போது, பூமியிலிருந்து காண்கையில் சூரியனும் நிலவும் வான் இணையலில் இருந்தால் சூரிய கிரகணம் ஏற்படும். இது ஓர் அமாவாசை நாளன்று தான் ஏற்படும். இதனால் சூரியன் முழுவதுமோ அல்லது ஒரு பகுதியோ மறைக்கப்படும். படத்தில் ஒரு சூரிய கிரகணத்தின் படிப்படியான நிலைகள் காட்டப்பட்டுள்ளன.


சுற்றுச்சூழல் பாசறை


இளம் கவிஞனுக்கான கடிதங்கள் – ரெய்னர் மரியா ரில்கே | சிலிகான் ஷெல்ஃப் இளம் கவிஞனுக்கான கடிதங்கள் – ரெய்னர் மரியா ரில்கே by முத்துகிருஷ்ணன் மேல் செப்ரெம்பர் 29, 2012 ரெய்னர் மரியா ரில்கே 1875 முதல் 1926 வாழ்ந்த ஜெர்மன் கவிஞர். அவருடைய பல நூறு படைப்புகளாகிய கவிதைகளை போல அவர் பிறருக்கு எழுதிய கடிதங்களும் சிறப்புப் பெற்றவை. அவற்றில் மிகவும் குறிப்பிடத்தக்கது, 1902 முதன் 1908 வரை ஃப்ரான்ஸ் கப்பஸ் என்ற 19 வயது நிரம்பிய ‘வியன்னா இராணுவ கல்லூரியின்’ மாணவருக்கும் அக்கல்லூரியின் முன்னாள் மாணவரான ரில்கே எழுதிய கடிதங்களாகும். இக்கடிதங்கள் பதட்டத்துடன் வாழ்க்கையை எதிர்நோக்கும் ஒரு மாணவனுக்கு ஒரு ஆசிரியருமாகிய நண்பர் கூறும் அறிவுரையை போல அமைந்துள்ளன. உங்கள் கடிதம் சில நாட்களுக்கு முன் வந்து சேர்ந்தது. நீங்கள் என் மேல் வைத்துள்ள பெரும் நம்பிக்கைக்கு நன்றி சொல்ல விரும்புகிறேன். அவ்வளவே என்னால் செய்ய இயலும். உங்களுடைய கவிதை வரிகளை விவாதிக்க எடுக்கப்படும் எவ்வித எத்தனிப்பும் எனக்கு அன்னியமானது. விமர்சனங்களை போல் ஒரு கலைப்படைப்பை மிக குறைவாகதொட்டுச் செல்வது வேறொன்றுமில்லை [அவை எப்பொழுதும் இறுதியில் புரிதல்களில் போய் முடிந்து விடுகின்றன]. விஷயங்கள் எளிதில் உணரக்கூடியதாகவோ அல்லது விளக்கக் கூடியதாகவோ இருக்கும் என நாம் நம்ப வேண்டும் என்ற மற்றவர்களின் விருப்பத்திற்கு மாறாக, அவை அப்படி இருப்பதில்லை. பெரும்பான்மையான அனுபவங்கள் விளக்க முடியாதவை, அவை எந்த சொல்லும் நுழைந்திராத வெளியில் ஏற்படுபவை. மற்றும் மற்ற எல்லாவற்றையும் விட விளக்க முடியாதென்பது, துரிதமாக கடந்து போகும் நமது சிறுவாழ்கையை காட்டிலும் பெரிய வாழ்வை தாங்கிக் கொண்டிருக்கும், புதிர் மிகுந்த இருப்புகளாகிய, கலைப் படைப்புகளேயாகும். மேலே குறிப்பிட்டவற்றை முன்னுரையாக வைத்து, நான் உங்களிடம் சொல்வது: அமைதியான ரகசிய அந்தரங்கத்தின் ஊற்றுகளை கொண்டிருந்தாலும், உங்களுடைய கவிதைகள் அவைகளுக்கென்று ஒரு நடையை கொண்டனவை அல்ல. அதை, உங்களுடைய இறுதி கவிதையான, “என் ஆத்மா”வில் மிகவும் உணர்கிறேன். அங்கே, உங்களுக்கென்று சொந்தமான ஏதோ ஒன்று வார்த்தையாகவும், இன்னிசையாகவும் மாற முயற்சிக்கிறது. “லீயோபார்டிக்கு” என்ற அற்புதமான கவிதையில் அந்த மகத்தான, தனித்த ஆளுமையின் மேல் ஒரு விதமான சகோதரத்துவ உணர்வு ஏற்படுவது போலுள்ளது. அப்படி இருந்தும், அக்கவிதைகள் தம்முள் ஒன்றாக சேர்ந்து வேறெதுவும் ஆக மாறவில்லை, தனித்து நின்றும் எதுவுமாகவில்லை, இறுதி கவிதை மற்றும் லீயோபர்டிக்கு என்ற கவிதையும் கூட. அவைகளுடன் சேர்த்து நீங்கள் அனுப்பியிருந்த கடிதம், உங்கள் கவிதைகளை படிக்கும் போது நான் உணர்ந்த பல பிழைகளை கண்டு கொள்ள உதவியது, என்றாலும், என்னால் அவற்றை திட்டவட்டமாக குறிப்பிட்டு சொல்ல இயலாது. உங்களுடைய கவிதைகள் நன்றாக இருக்கின்றனவா என கேட்டிருந்தீர்கள். நீங்கள் என்னிடம் கேட்கிறீர்கள். இதற்கு முன் மற்றவர்களிடம் கேட்டிருப்பீர்கள். பத்திரிக்கைகளுக்கு அனுப்பியிருப்பீர்கள். உங்கள் படைப்புகளை பதிப்பாளர்கள் நிராகரிக்கும் போது, மற்றவர்களின் கவிதைகளுடன் ஒப்பிட்டு பார்த்து வருந்தியிருப்பீர்கள். நீங்கள், ( என் அறிவுரை உங்களுக்கு வேண்டும் என நீங்கள் கேட்டதால்), இப்படிப்பட்ட செயல்களை செய்யாதீர்கள் என வேண்டிக் கேட்டுக் கொள்கிறேன். நீங்கள் வெளியில் தேடுகிறீர்கள், அதைத் தான் தற்பொழுது அநேகமாக தவிர்க்க வேண்டும். உங்களுக்கு அறிவுரையோ, உதவியோ வழங்குபவர்கள் யாருமில்லை – யாருமேயில்லை. நீங்கள் ஒன்று மட்டுமே செய்ய வேண்டும். உங்களுக்குள் பயணம் செல்லுங்கள். உங்களை எழுத ஆணையிடும் காரணியை கண்டுபிடியுங்கள். அது தன் வேர்களை உங்கள் இதயத்தின் அடி ஆழங்களுக்குள் பரப்பியிருக்கிறதா என பாருங்கள். நீங்கள் எழுதுவதை தடை செய்தால், உயிரை விட்டு விடுவீர்களா என்ற கேள்விக்கான பதிலை உங்களிடமே கேட்டுக் கொள்ளுங்கள். இவையெல்லாவற்றையும் விட, இரவின் அமைதிப் பொழுதில் இந்த கேள்வியை உங்களிடமே கேளுங்கள்: நான் அவசியம் எழுத வேண்டுமா? ஒரு ஆழ்ந்த பதிலுக்காக உங்களுக்குள் துருவிச் சென்று கேளுங்கள். அந்த பதில் ஒப்புதலோடு ரீங்கரித்தால், மிக முக்கியமான அக்கேள்வியை நீங்கள், “ஆமாம், கட்டாயமாக” என்ற எளிய பதிலுடன் எதிர் கொண்டால், உங்கள் வாழ்கையை இந்த நிர்பந்தத்திற்கு ஏற்ப உருவாக்குங்கள். உங்கள் வாழ்கை, அதன் மிகவும் அடங்கிய, அலட்சியமான பொழுதுகளில் கூட, இந்த உந்துதலின் அடையாளமாகவும், சாட்சியாகவும் இருக்க வேண்டும். அடுத்து, இயற்கையின் அருகாமையில் வாருங்கள். இதுவரை எவரும் முயற்சித்ததே இல்லை என்பதைப் போல, நீங்கள் பார்த்ததையும், உணர்ந்ததையும், நேசித்ததையும், இழந்ததையும் சொல்ல முயலுங்கள். காதல் கவிதைகளை எழுதாதீர்கள்; மிகவும் எளிமையானதும், சாதாரணமானதுமான அத்தகைய வடிவங்களை தவிர்த்து விடுங்கள். அதில் செயல்படுவது மிகவும் கடினம். மேலான சிறந்த பாரம்பரியங்கள் பல இருக்கும் அவ்வடிவங்களில், தனித்துவம் மிக்க படைப்பை உருவாக்க அபாரமான, முதிர்ந்த திறன் வேண்டும். ஆதலால், இப்படிப்பட்ட பொதுவான தளங்களில் இருந்து உங்களை விடுவித்து, தினசரி வாழ்கை என்ன தருகிறதோ அதை எழுதுங்கள். உங்கள் ஆசைகளையும், சோகங்களையும் விவரியுங்கள். மனதில் கடந்து செல்லும் எண்ணங்கள் மற்றும் அழகு எது என நீங்கள் கொண்டுள்ள நம்பிக்கை, இவை எல்லாவற்றையும் இதயமுணர்ந்த, அமைதியான, நேர்மை கொண்ட, அடக்கத்துடன் விவரியுங்கள். உங்களை வெளிப்படுத்தும் போது சுற்றியுள்ள பொருட்கள், உங்களின் கனவு காட்சிகள் மற்றும் ஞாபகத்தில் உள்ள பொருட்களை பயன்படுத்துங்கள். உங்கள் தினசரி வாழ்கை வறுமையோடு இருக்கிறதென்றால், அதைக் குற்றம் சொல்லாதீர்கள், உங்களையே குற்றப்படுத்திக் கொள்ளுங்கள். நீங்கள் அவ்வாழ்கையின் செல்வங்களை வெளிக் கொண்டுவர முடிந்த ஒரு கவிஞன் இல்லை என ஒப்புக் கொள்ளுங்கள். ஏனென்றால் இறைவனுக்கு ஏழ்மையென்றும், துச்சமான ஏழையென்றும் எதுவும் இல்லை. நீங்கள் ஒரு சிறையில் இருந்தாலும் கூட, அதன் சுவர்கள் உலகின் ஓசைகள் எதையும் அனுமதிக்காதென்றாலும் கூட – விலை உயர்ந்த ஆபரணம் போன்ற மதிப்பும் , ஞாபகங்களின் புதையல் கிடங்காகவும் உள்ள உங்கள் பால்யகால பொழுதுகள் உண்டல்லவா? அதில் உங்கள் கவனத்தை திருப்புங்கள். விசாலமான கடந்த காலங்களில் மூழ்கிக் கிடக்கும் உணர்ச்சிகளை மேலே எழுப்புங்கள்; உங்கள் ஆளுமை இன்னும் வலிமையோடு வளரும்; உங்கள் தனிமை விரிந்து, கடந்து போய்க்கொண்டிருக்கும் மற்ற மனிதர்களின் தூரத்து பேச்சிரைச்சல், வந்தடைய முடியாத அந்தி வெளிச்சம் நீங்கள் வாழும் இடமென்றாகும். அங்ஙனம் இந்த உள்-திரும்புதலாலும், உங்கள் உலகினுள்ளில் மூழ்குவதாலும் கவிதைகள் வெளிவந்தால், மற்றவர்களிடம் அவை நன்றாக உள்ளனவா என கேட்க எண்ண மாட்டீர்கள். பத்திரிக்கைகளுக்கு அப்படைப்புகளின் மேல் ஆர்வமேற்படுத்த மாட்டீர்கள். ஏனென்றால் அவை உங்கள் அன்பிற்குரிய இயற்கை உடமைகளாக, உங்கள் வாழ்வின் ஒரு பகுதியாக, அதன் ஓர் ஓசையாக காண்பீர்கள். ஓர் கலைப் படைப்பு இன்றியமையாமையால் எழுந்தால் மட்டுமே சிறப்பாக இருக்கும். அந்த ஒரு வழி கொண்டே ஒருவர் அதை மதிப்பிட முடியும். ஆதலால், என்னால் உங்களுக்கு இதை தவிர வேறு அறிவுரை கூற இயலாது. அதாவது, உங்களுக்கு உள்ளே பயணித்து செல்லுங்கள்; உங்கள் வாழ்கை எவ்வளவு ஆழத்திலிருந்து பாய்கிறது என பாருங்கள், அதன் ஊற்றில், நீங்கள் படைக்க வேண்டுமா என்ற கேள்விக்கான விடையை கண்டடைவீர்கள். அந்த பதிலின் பொருளை புரிந்து கொள்ள முயற்சிக்காமல், உங்களுக்காகவே கொடுக்கப்பட்டது என எண்ணி ஏற்றுக் கொள்ளுங்கள். ஒரு வேளை, நீங்கள் ஒரு கவிஞனாக ஆவதற்கு பணிக்கப்பட்டிருக்கிறீர்கள் என்று அறிவீர்கள். அதை உங்கள் விதி என ஏற்று வெளியில் இருந்து என்ன வெகுமதி கிடைக்கும் என ஒரு போதும் கேட்காமல், அதன் பாரத்தையும், மேன்மையையும் தாங்கிக் கொள்ளுங்கள். ஏனென்றால் ஒரு படைப்பாளி தானே தன்னுடைய உலகமாக மாற வேண்டும், அவன் தன் தேவைகளை தன்னிடமும், தன்னை ஒப்புக் கொடுத்த இயற்கையிடமும் கண்டறிய வேண்டும். ஆனால், உங்களுக்குள்ளும், அதன் தனிமைக்குள்ளும் இறங்கிய பிறகு நீங்கள் கவிஞனாக ஆவதை கைவிட வேண்டி வரலாம் (நான் சொன்னதைப் போல, ஒருவன் தான் தொடர்ந்து எழுதாமல் வாழ்ந்து விட முடியும் என உணர்ந்தால், அவன் எழுதுவதை விட்டு விட வேண்டும்). அப்படி நேர்ந்தாலும், உங்களுடைய இந்த சுயதேடல் பயனற்றது என்றாகிவிடாது. உங்கள் வாழ்கை அங்கிருந்து அதன் பாதைகளைக் கண்டடையும்; அப்பாதைகள் நன்றாகவும், செழுமையானதாகவும், விசாலமானதாகவும் ஆவதற்கு என் வார்த்தைகளில் கூற முடிந்ததை விட அதிகம் பிரார்த்திக்கிறேன். வேறென்ன நான் சொல்ல? எல்லாவற்றையும் தகுந்தபடி வலியுறுத்தியிருக்கிறேன் என்று எனக்குப் படுகிறது. முடிவாக ஒரு சிறு அறிவுரையை சேர்த்துக் கொள்ள விரும்புகிறேன்; அமைதியுடனும், முனைப்புடனும் தொடர்ந்து வளர்ந்து கொண்டேயிருங்கள். அமைதி கூடிய நேரங்களில், உங்கள் நுண்ணுர்ச்சிகள் பதிலளிக்க முடிந்த கேள்விகளுக்கு, வெளியில் பதில் தேடி காத்திருப்பது போல் உங்கள் வளர்ச்சியை பலவந்தமாக தடங்கல் செய்வது வேறொன்றுமில்லை. உங்கள் கடிதத்தில் பேராசிரியர் ஹோராஸெக்கின் பெயரைக் கண்டு மகிழ்ச்சியடைந்தேன். அன்புமிக்கவரும், கற்றறிந்தவருமாகிய அம்மனிதரின் மேல் எனக்கு ஆண்டுகள் பல கடந்த பின்னும் நன்றியும், மரியாதையும் கொண்டுள்ளேன். என்னைப் இப்பொழுதும் அவர் நினைவு கூறுகிறார் என்பது அவரின் மேன்மையை காட்டுகிறது, நான் அதை வரவேற்கிறேன், என்ற என் உணர்வுகளை தயவு கூர்ந்து அவருக்கு தெரியப்படுத்துவீர்களா? நீங்கள் என் பொறுப்பிலாக்கிய கவிதைகளை, உங்களுக்கு திருப்பி அனுப்புகிறேன். நீங்கள் என்னிடம் கேட்ட கேள்விகளுக்கும், என் மேல் வைத்த நம்பிக்கைக்கும் மீண்டுமொருமுறை நன்றி கூறிக் கொள்கிறேன். என்னால் முடிந்தவரை நேர்மையாக பதிலளித்ததன் மூலம், உங்களுக்கு அந்நியராக இருந்ததைக் காட்டிலும் என் தரத்தை சிறிதேனும் உயர்த்த முயற்சித்திருக்கிறேன். தொகுக்கப்பட்டம் பக்கம்: முத்துகிருஷ்ணன் பதிவுகள், மொழிபெயர்ப்புகள் மிகவும் நேர்தியான பதிவு. மொழிபெயர்ப்பாளருக்கும், இங்கு பதிவு செய்த RV அவர்களுக்கும் நன்றிகள். எக்கால கவிஞர்கலுக்கும் பொருந்தும் classic பதிவு. கோபாலகிருஷ்ணன், மொழிபெயர்த்ததும் பதிவு செய்ததும் இரண்டுமே முத்துகிருஷ்ணன்தான். அவரும் இந்தத் தளத்தில் ஒரு ஆசிரியர். « ஜெயமோகன் தேர்ந்தெடுத்த சிறுகதைகள் ராபர்ட் ஸ்பென்சரின் இஸ்லாமிய எதிர்ப்பு புத்தகங்கள் »


சேலம் சிக்கன் குழம்பு | www.VijayTamil.Net சேலம் சிக்கன் குழம்பு இஞ்சி பூண்டு விழுது – 1 1/2 மேசைக்கரண்டி சீரகம் தூள் – 2 தேக்கரண்டி கலந்த மிளகாய் தூள் – 3 மேசைக்கரண்டி மஞ்சள் தூள் – ஒரு தேக்கரண்டி + 1/2 தேக்கரண்டி உப்பு – 2 தேக்கரண்டி + அரை மேசைக்கரண்டி வெங்காயம், தக்காளி இரண்டையும் பொடியாக நறுக்கிக் கொள்ளவும். பூண்டை தோலுரித்து நறுக்கின இஞ்சித் துண்டுகளுடன் சேர்த்து விழுதாக அரைத்துக் கொள்ளவும். நறுக்கியவற்றில் பாதியளவு வெங்காயம், தக்காளி எடுத்து மிக்ஸியில் போட்டு அரைத்து, விழுதாக வைத்துக் கொள்ளவும். சிக்கனை கழுவி சுத்தம் செய்து ஒரு தேக்கரண்டி மஞ்சள் தூள், எலுமிச்சை சாறு, அரை தேக்கரண்டி உப்பு சேர்த்து 30 நிமிடம் ஊற வைக்கவும். ஊறிய சிக்கனை மீண்டும் கழுவி எடுத்து, தண்ணீரை வடித்து தனியே வைக்கவும். வாணலியில் எண்ணெய் ஊற்றி காய்ந்ததும்,கரம் மசாலா தூள் போட்டு அதனுடன் மீதமுள்ள வெங்காயம் போட்டு மூன்று நிமிடம் வதக்கவும். கறிவேப்பிலையையும் சேர்க்கவும். பிறகு சிக்கன் துண்டுகளை போட்டு பிரட்டவும். சிக்கன் துண்டுகள் வதங்கியதும் அதன் பிறகு இஞ்சி பூண்டு விழுது போட்டு பச்சை வாசனை போகும் வரை வதக்கவும். இஞ்சி பூண்டு விழுதை முதலில் சேர்க்க வேண்டாம். அதன் பிறகு அரை தேக்கரண்டி மஞ்சள் துள், மிளகுத் தூள், சீரகத் தூள், சோம்புத் தூள், மிளகாய்த் தூள், உப்பு போட்டு ஒரு நிமிடம் கிளறி விடவும். சிக்கன் மசாலாவுடன் சேர்ந்து வெந்த பிறகு, அரைத்து வைத்துள்ள வெங்காய தக்காளி விழுது சேர்த்து 2 நிமிடம் வதக்கவும். எல்லாம் சேர்ந்து. திக்கான குழம்பு பதத்திற்கு வரும். சப்பாத்தி போன்றவற்றிற்கு தொட்டுக்கொள்ள கெட்டியான கிரேவி தேவை என்பவர்கள் இந்த பதத்திலேயே மேலும் 10 நிமிடங்கள் வேக வைத்து, கொத்தமல்லி இலை தூவி பரிமாறலாம். தேவையெனில் சிறிது தேங்காய்ப் பால் ஊற்றியும் வேகவிடலாம். குழம்பாக வேண்டுமெனில் ஒரு கப் தண்ணீர் ஊற்றி, பாத்திரத்தை மூடி வைத்து சுமார் 15 நிமிடங்கள் வேக விடவும். பின்னர் மூடியைத் திறந்து, வெந்தது பார்த்து மேலே கொத்தமல்லி தழை தூவி இறக்கி விடவும். இதோ சுவையான சேலம் சிக்கன் குழம்பு ரெடி! செய்து, சுவைத்து பார்த்து தங்கள் கருத்துக்களை தெரிவியுங்கள். சமையல் Thamarai 21-07-2017 – Sun TV Serial Watch Online 130875 - Vidhi 21-07-2017 Sun Tv Serial Watch Online 10255 - உடல் எடையை குறைக்கும் சுரைக்காய் 4 - Neeli vijay tv serial 21-07-2017 watch online 63686 - Mahalakshmi 21-07-2017 Sun Tv Serial Watch Online 6640 - Sumangali 21-07-2017 sun tv serial watch online 8285 - Marakatha Veenai 21-07-2017 – Sun TV Serial Watch Online 102959 - Aboorva Raagangal 21-07-2017 – Sun TV Serial Watch Online 112809 - See all நீங்க இந்த நட்சத்திரமானு பாருங்க... அப்ப அதிஷ்ட செய்தி உங்களுக்கு தான்! 4680 - பூஜை அறையை மூடும் பொழுது இதை செய்ய மறந்து விடாதீர்கள்.. 69 - உங்கள் எதிர்கால மனைவியின் பெயரை அறிய வேண்டுமா?? இதை மட்டும் ட்ரை பண்ணுங்க! 176 - ஒருவர் அகால மரணம் அடைய போகிறார் என காகம் வெளிபடுத்தும் அறிகுறிகள்! 7809 - See all Neeli vijay tv serial 21-07-2017 watch online 63686 - Raja Rani 21-07-2017 Vijay TV Serial 6767 - Pagal NIlavu 21-07-2017 Vijaytv Serial 372650 - Maapillai vijay tv serial 21-07-2017 watch online 331323 - See all